Nyt fra Forældre og Fødsels bestyrelse\nForside Medlemssider Onlineblade Mailgrupper Lokalgrupper Bliv Ammerådgiver Tilfredshedsundersøgelse Fra Bestyrelsen\nHvem er bestyrelsen ?\nBirgitte Halkjær Storgaard, 33 år, gift med Bjarke og mor til tre børn, Laura 10, Alfred 7, og Asta næsten 4.\nEr uddannet sygeplejerske i 2010, læser til jordemoder på UCN Aalborg.\nJeg er aktiv i Forældre og Fødsel, fordi jeg synes det er fedt at arbejde for altid bedre vilkår for gravide, fødende og småbørnsfamilier\nJeg brænder for, at enhver kvinde/ familie må komme så stærkt som overhovedet muligt ind i forældreskabet. Det at blive familie er en livsomvæltende proces; en sårbar periode.\nJeg mener, at graviditet, fødsel og familiestart er en kilde til at opleve personligt vækst og menneskelig styrke. Derfor er det så vigtigt, at familierne får en god start på livet.\nFor mig er fødslen ikke bare en fysiologisk proces, men en livsbegivenhed, der tvinger os til at reflektere over livets sårbarhed og forundre os over livets styrke. Det er dagen vi aldrig glemmer – dagen, vi måler resten af livet ud fra.\nI mit arbejde bruger jeg naturligvis mine personlige erfaringer som mor, men jeg sætter en stor ære i at forsøge at repræsentere så mange forskellige behov som muligt. Jeg trækker naturligvis også på mine faglige erfaringer - altid til brugerens fordel.\nJeg blev på generalforsamllingen i april 2018 genvalgt for de næste to år.\nI de næste to år vil jeg arbejde for at få skrevet en strategi samt handleplan for Forældre og Fødsel, således vi kan målrette vores indsats og gøre det lettere at søge midler hjem til konkrete aktiviteter.\nHerudover vil jeg repræsentere Forældre og Fødsel i offentlige, politiske sammenhænge, fx. Sundhedsstyrelsen, Sundhedsdatastyrelsen, Danske Regioner, på regionalt plan mv.\nJeg er engageret i fundraising og arbejder for at skabe nogle brugbare produkter og aktiviteter.\nJeg hedder Karen Bøhrnsen og er 47 år. Jeg er mor til 6 børn mellem 6-19 år. 3 af mine børn har jeg født hjemme og 3 på sygehus i vand. Jeg føder hurtigt\nog ukompliceret, og har aldrig fået kejsersnit eller epiduralblokade. Det gør hammerondt at føde, men det er det største kick, jeg har oplevet.\nJeg arbejder som jordemoder, lige nu i en hjemme- fødselsordning i Sygehus Sønderjylland. Gennem min ansættelse underviser jeg gravide, har jordemoderkonsultation og assisterer selvfølgelig ved hjemmefødsler.\nJeg er uddannet IBCLC (International Board Certi- fied Lactation Consultant). Det vil sige, jeg ved en masse om amning, både gennem uddannelse og fra egne erfaringer (har ammet sammenlagt i små 16 år).\nDerudover har jeg mit eget firma, hvor jeg tilbyder diverse jordemoderydelser, som oplæring i fødselsteknikker (fødselshypnose), jordemoderkonsultationer, fødselsmodnende akupunktur, ammevejledning etc. Se mere på www.jordemoder.net\nJeg har som jordemoder også lavet flere graviditets- Apps, hvor den ene rater med 5 stjerner ud af 5 og har ligget på Top10 over mest solgte App i Danmark, siden den udkom i januar 2016.\nHvad vil jeg opnå i det kommende års arbejde som bestyrelsesmedlem i Forældre og Fødsel?\nJeg vil holde mig opdateret med, hvad der sker inden for graviditet-, fødsels- og barselsområdet, og formidle det videre til Forældre og Fødsels medlemmer i håb om at skabe debat eller refleksion over, hvad det kan have af indflydelse for gravide, fødende og nybagte familier i Danmark.\nJeg vil i samarbejde med resten af bestyrelsen arbejde på at synliggøre foreningen, ikke kun i forældrekredse, men også via lobbyarbejde i politiske fora.\nHvorfor er graviditets-, fødsels- og familieområdet vigtigt for mig?\nEn fødsel er en epokegørende periode i en hver kvinde og hendes families liv. Især kan dårlige fødselsoplevelser påvirke en ny familie uhensigtsmæssigt meget. Derfor har Den Gode Fødsel har altid ligget mig på sinde. Og begyndelsen til Den Gode Fødsel er en bevidsthed om, hvad der skal til for at få en god fødsel. En bevidsthed og en viden om, hvad der er den gravide og den fødendes ret og hvad hun selv kan gøre og forvente af netværk og sundhedssystem.\nRoea Nael, 29 år, gift og mor til to børn (Yousef 3,5 år og Inaya 2 år)\nJeg har en kandidat i Sundhed og Informatik.\nPrimær beskæftigelse i øjeblikket: mor til hjemmepassede børn.\nDeltidsbeskæftigelse: sundhedsformidler, rytmikinstruktør i en legestue, ammerådgiveraspirant og doula under uddannelse.\nJeg er aktiv i FogF fordi emner som børn og familieliv optager mig meget, og jeg håber på at være med til at støtte familier igennem Forældre og Fødsels arbejde.\n(Jeg ønsker blandt andet at være med til at gøre os mere synlige på de sociale medier, så vi kan formidle og nå ud til flere familier)\nJeg har været medlem af Forældre og Fødsel siden 2005 og har haft glæde af fødekarudlejningen, af ammerådgivningen og i særlig grad af den støtte og inspiration, som jeg oplevede, der var medlemmerne imellem, da jeg var ny forælder.\nJeg har arbejdet frivilligt i foreningen med emnerådgivning, netauktion, udformning af informationsfoldere, som repræsentant for Forældre og Fødsel i uddannelsesudvalget på jordemoderuddannelsen i København og som ansvarlig for Forældre og Fødsels Åbent Hus-arrangementer siden 2016.\nJeg vil gerne arbejde videre med at skabe gode vilkår for kommende og nye forældre og være med til at sikre, at Forældre og Fødsel også fremover vil være en attraktiv organisation for brugere af rådgivningen, for medlemmer, frivillige og ansatte.\nSom medlem af bestyrelsen ser jeg det som min rolle at deltage i bestyrelsens arbejde med at sørge for sammenhæng og fokus i de mange områder, som Forældre og Fødsel er engageret i. I år vil jeg være med til at arbejde på at gøre vore visioner tydelige, så vi har et klart og fælles arbejdsredskab, når vi fører visionerne ud i livet.\nJeg hedder Louise, 34 år, gift med Niels, er mor til to dejlige drenge på næsten 2 år og 4 år.\nJeg er ammerådgiveraspirant og har valgt at gå med i bestyrelsen, fordi jeg synes, det er så vigtigt at få budskabet om bl.a. gratis professionelt ammerådgiving af uddannede ammerådgivere bredt ud til så mange så muligt. Jeg arbejder sammen med Roea på en strategi for at hverve flere medlemmer.\nJeg arbejder aktivt for at sammensætte en lækker velkomstpakke til nye medlemmer af Forældre og Fødsel – og er således også aktiv in fundraising.


Unik og eksklusiv løsning til foderallergier/\nHvad gør Anallergenic så anderledes end andet foder til allergiske hunde?\nAnallergenic® er det første ernæringsmæssigt afbalancerede fuldfoder til kæledyr i handlen, hvori 88% af proteinet er i form af enkelte aminosyrer. Dette er den sikreste kendte måde at forhindre foderallergier/foderintolerans hos alle dyr. Det samme princip bruges også i mælkeerstatninger til allergiske babyer!\nIngredienser:Majsstivelse, hydrolyserede fjer med meget lav molekylevægt (kilde til L-aminosyrer og oligopeptider), kopraolie, sojaolie, mineraler, vegetabilske fibre, cikorie, frugto-oligosakkarider (FOS), fiskeolie, mono- og diglycerider af fedtsyrer esterificeret med citronsyre, animalsk fedt, tagetesekstrakt (luteinkilde).\nFindes i3 og 8 kg\nFormel med fjerkræprotein, en proteinkilde,\nsom indeholder udelukkende frie aminosyrer\nog oligopeptider med meget lav\nFormel med ren stivelse i stedet for kornprodukter\nog specialdesignede smagelighedsforstærkere.\nEn kombination af nicotinamid, inositol,\ncholin, histidin og pantothensyre er med\ntil at mindske hudens fugttab og styrke\nreducerer oxidativ stress og\nhjælper med at bekæmpe frie radikaler.


Min lille store have: Clematis ankommet\nJeg er så snottet i dag, at jeg efter endt arbejde, kun lige orkede at pakke de nye, flotte clematis ud og stille dem i udestuen.\nNu er jeg dog også så bombet, at jeg må tage mig en lur. Må se om jeg orker en blog-rundfart senere, skal jo gerne kunne følge med i blog-land.\nEtiketter: clematis, skavanker\nCasa Rosen- en Kolonihaveblog 18.12\nUhhh..det ser spændende ud. Hvor har du købt Clematis..jeg kan ikke huske om du har lagt et link ind ? jeg har jo været totalt dahlia skør :-)\nJa...tror nok jeg har smidt et link før, men her er det igen:\nTil lykke med de nye klematis og god bedring. Det er ikke lykken at undervise, når man er snottet.\nTak til begge...og korrekt...ikke behageligt at undervise med snot i hele kraniet. Var godt brugt da jeg kom hjem....og er snart på vej i seng på trods af en lur i eftermiddags.\nDu har handlet igennem, synd du ikke rigtigt kunne nyde dit nyindkøb.\nTak skal du have....og ja...har stadig ikke kunnet nyde mine clematis. Satser dog på at få nogle af dem i jorden i morgen....men nu må vi se.


Derma Roller Training - Hvid Lotus\n29. juli 2015 •\thvid lotus\nDerma rulletræningSpild ikke din tid og penge på det forkerte kursus\nUanset om du ønsker at introducere hudbehandlingsbehandlinger til din klinik eller salon for første gang, eller bare søger at øge din træning, kan det være svært at beslutte, hvilket firma der vil give dig den bedste derma rulletræning.\nHvis du kun kunne få chancen for at tale med de mennesker, der allerede har deltaget i kurset, kigger du på og lignende kurser for at spørge dem, hvad de troede ...\nPå White Lotus kan du! På vores hjemmeside har vi en helhed side dedikeret til at optage den feedback, vi modtager fra folk, der har været på vores autentiske skin needling kurser, hvoraf mange har været utilfredse med uddannelse, de har modtaget andetsteds.\nNøgleforskellen mellem vores kurser og kurser, der tilbydes andetsteds, er i ordet 'autentisk'. Ved autentisk mener vi, at i modsætning til andre virksomheder, er de hudnålteknikker, vi underviser, baseret på principperne om traditionel kinesisk medicin, hvoraf hudhinden stammer fra.\nVi ser for mange virksomheder at bruge og undervise i moderne tilpasninger af hudnåling, som har glemt de grundlæggende principper, som teknikken oprindeligt blev udviklet på. Aggressiv derma-rullende handling, blødning af huden og anæstetiske cremer er alle udtryk for en dårlig hudnålingsteknik, og virksomheder, der tilbyder denne form for træning, bør efter vores mening undgås.\nMen som vi siger, tag ikke vores ord for det, tag ordet af rigtige mennesker, der allerede har været på vores kursus og lignende kurser, der kan fortælle dig, hvad de har lært. Tag denne dame for eksempel: "Efter at have haft både træning og behandling selv, kan jeg uden tøven sige, at White Lotus er den overlegne form for hudnåling, der tilbydes i øjeblikket. De mere almindelige metoder - som jeg tidligere blev behandlet og trænet på, og som fokuserer på at dumpe huden såvel som blødning det - sammenligner ikke rigtig med hensyn til ikke blot markedsførbarhed, men resultatet. Hvid Lotus's behandling har vist en bemærkelsesværdig forbedring i min hud uden nedetid, mens andre mere traumatiske metoder forlod mig med to dages "solskoldning" med ingen mærkbare resultater! Desuden var Anthony's viden absolut overlegen, en sand ekspert. Ville uden forbehold anbefale."Adrienne, London England Vores næste ægte derma roller kursus er på Søndag den 13. november. Book dit sted i dag ved at ringe til os på 0845 600 6557 eller e-mail os. Vores kurser er BABTAC og Hamilton Fraser Aprroved. For mere information besøg venligst voresuddannelse side.


Esporten Får Støtte Af Staten - testrun.dk\nEsporten Får Støtte Af Staten\nSkrevet d. 19. June 2019\nErhvervsstyrelsen afslørede tidligere i år, at staten havde afsat 10 millioner kroner til at støtte den danske Esport i løbet af de næste fire år. I den forbindelse blev det ligeledes for nylig afsløret, hvilke specifikke Esports projekter, der kommer til at få del i dette års sum på 2 millioner kroner.\nDe seks udvalgte projekter får altså økonomisk støtte af staten, der skal bidrage til Esportens fortsatte udvikling og udbredelse i Danmark. Målet med støtten er at gøre Danmark til en af de førende Esports-nationer i verdenen.\nDa det blev offentliggjort tidligere i år, at der vil blive en støtte tilgængelig, åbnede Erhvervsstyrelsen samtidig op for, at forskellige projekter rundt omkring i landet kunne ansøge om at få del i puljen.\nI alt modtog Erhvervsstyrelsen 46 ansøgninger, hvoraf seks projekter blev udvalgt til at modtage en del af støtten i år. De seks projekter, der er blevet udvalgt, er følgende:\nNPF-LAN ApS der får tilskud til deres "Esports Festival for Education"\n-Projektet er et event, som er rettet i mod både danske og internationale uddannelsesinstitutioner.\nMTG Nordics A/S der får tilskud til deres "Esuperliga Finals"\n-Dette projekt er en af de største FIFA ligaer i verden, som er oprettet i tæt samarbejde med superliga-klubberne i Danmark.\nGroupM Denmark A/S der får tilskud til "FutureX: NextM Esport"\n-Projektet har til mål at gøre esport mere spiseligt for den brede befolkning, samt at afholde en national rekrutteringskampagne blandt landets esport-klubber.\nSørbymagle Idrætsforening der får tilskud til deres "Esport Forenings Festival (EFF)\n-Projektet er en festival, som skal gøre det mere attraktivt at være medlem af en esports-klub, samt sætte fokus på sundhed og fysisk aktivitet i klubberne og for dets medlemmer. Festivallen skal ligeledes hjælpe til at skabe et netværk mellem foreningerne i Danmark.\nRFRSH ApS der får tilskud til "BLAST Pro Series"\n-Dette projekt er kæmpe CS:Go turneringe, som tidligere har tiltrukket en stor del af verdens bedste udøvere til Danmark. Turneringerne bidrager til eksponeringen af de bedste professionelle spillere i Danmark, der agerer rollemodeller for de unge.\nDansk Boldspil Union får tilskud til "Danmark har ebolden"\n-Et projekt, hvor DBU ønsker at etablere en stærk officiel platform for FIFA efodboldlandsholdet i Danmark.\nArtiklen er produceret i samarbejde med Billig-fitness, som er en af danmarks største forhandlere af fitness-udstyr. Hos Billig-fitness finder du alt fra proteinpulver og håndvægte til yogamåtter og træningsbænke.


Børn&Unge - 2016/07 - TEMA: Vi fik råd til to sponsorcykler\nTEMA: Vi fik råd til to sponsorcykler\nEt sponsorat gjorde det muligt for Børnehuset Kregme i Frederiksværk at købe nye ladcykler, så institutionen kan komme på flere ture rundt i området.\nForåret skaber liv og glæde i mange daginstitutioner, men i Børnehuset Kregme har de glædet sig særligt meget til varmere tider. Institutionens afdeling på Præstesvinget i Frederiksværk har haft deres nye Christianiacykler stående vinteren over, og nu er det ved at være tid til, at pædagogerne skal ud at trampe i pedalerne på de nordsjællandske veje og cykelstier med ladet fuld af unger.\n»Vi er en typisk pendlerinstitution, som ligger i udkanten af byen. Der er langt til alting, og vi har ikke så gode busforbindelser, så de nye cykler gør en stor forskel for vores muligheder for at komme ud, også på lidt længere ture,« fortæller leder Laila Thorsen.\nDe to ladcykler er sponseret af Friluftsrådet, som gav et beløb svarende til den ene cykel, hvis Børnehuset Kregme selv fandt midler til den anden.\n»Hvis vi ikke havde fået sponsoratet, havde vi ikke købt cyklerne endnu, for de koster over 10.000 kroner stykket. Men på et tidspunkt, når der havde været penge til det, ville vi nok have gjort det alligevel på grund af vores beliggenhed,« slår Laila Thorsen fast.\nAktive forældre. Det var forældre bestyrelsen, der havde hørt om muligheden for at få et sponsorat gennem Friluftsrådet, og som tog initiativ til at søge støtte.\n»Vi har en bestyrelse, der er meget aktiv i forhold til at skaffe institutionen det, vi kunne tænke os, men ikke lige har råd til,« siger Laila Thorsen og fortæller, at forældrene i det hele taget bakker op om at søge sponsorater.\nAktuelt er bestyrelsen i forhandlinger med virksomheden Indu, der leverer en legeplads, mod at institutionen betaler virksomheden et beløb hver måned i syv år til vedligeholdelse af legeredskaberne. Det sker, efter at Halsnæs Kommune, som Børnehuset Kregme tilhører, har lavet en forsøgsordning på ni måneder, hvor institutioner kan indgå sådanne aftaler om nye legepladser.\nHvis sponsoraftalen falder på plads, kan Børnehuset Kregme købe ind for 125.000 kroner til den nye legeplads, som bliver leveret med reklameskilte fra forskellige virksomheder.\n»Det har været et stort forældreønske at få en reklamefinansieret legeplads. Vores egen forældrebestyrelse har gjort meget for at presse på over for kommunen, så den ville åbne for muligheden,« fortæller Laila Thorsen.\nNye muligheder. Børnehuset Kregme har fået klare retningslinjer af kommunen for, hvad der kan lade sig gøre, når det gælder sponsorater og reklamer i institutionen.\n»Vi kan selvfølgelig ikke have reklamer for cigaretter og øl eller markedsføring rettet direkte mod børn. Og vi skal i det hele taget tænke over, om vi kan stå inde for de virksomheder, vi reklamerer for. Men hvis vi kan det, ser jeg ikke noget problem i et lille reklameskilt i hjørnet,« siger Laila Thorsen.\n»Lige nu er ressourcerne rigtig stramme i daginstitutionerne. Selvfølgelig kan vi godt udføre vores pædagogiske arbejde med en pind og en sten, men støtten udefra gør, at vi kan tænke i nye muligheder og idéer, som ellers ikke kunne lade sig gøre,« tilføjer lederen.


Energy Cluster Denmark har nu også fundet CEO\nKORT NYT18. JUN 2020 12.59\nDanmarks nye, fusionerede klyngeorgansation for energisektoren Energy Cluster Denmark har ansat Glenda Napier som ny CEO. Peder Østermark Andreasen blev præsenteret som kommende bestyrelsesformand tidligere i denne uge.\nGlenda Napier kommer fra Energy Innovation Cluster, hvor hun har været direktør siden 2016. Netop Energy Innovation Cluster, House of Energy og Clean Energi fusionerer til Energy Cluster Denmark med effekt fra 1. juli 2020 .\n- Vi skal samle medlemmerne på tværs af hele energisystemet og skabe et dansk Silicon Valley på energiområdet. Verden efterspørger nye energiteknologiske løsninger, og rigtig mange ser til Danmark for at finde dem. Vi har alle forudsætninger for at udvikle banebrydende innovation i partnerskaber mellem SMV’er, globale markedsledere, offentlige institutioner og førende forsknings- og videninstitutioner, siger Glenda Napier.


Brolægger i Grønnehave Odense - Få 3 gratis og uforpligtende tilbud her!\nDygtig brolægger i Grønnehave Odense\nSandpartikler bør typisk være symmetrisk og kantet i formen. Partikler, der er for runde og tæt på samme graduering i sidste ende vil udvaske af leddene. Sand, der er for blød, vil ikke være i stand til at overføre belastninger ordentligt. Brolægger i Grønnehave Odense har flere forskellige muligheder for sand. Polymer sand vinder i popularitet blandt entreprenører af flere grunde. Polymere sand er i modsætning sand. Polymere sand bliver på plads, stabiliserer arbejde, følger bevægelse af pavers, reducerer ukrudt, holder insekter fra at trænge ind mellem leddene og fås i forskellige farver. Andre samlingsmetoder sand, der almindeligvis anvendes af entreprenører er brolægger i Grønnehave Odense sand, torpedo sand og sten støv.\nTypisk når samlingerne mellem pavers er helt fyldt med sand, er de belastninger, der påføres pavers overføres til de omgivende pavers. Dette gør det muligt brolægger enheder brolægger i Grønnehave Odense til at fungere sammen, som en bærende system. Samlinger, der ikke er helt fyldt med samling sand kan forårsage fliser til at handle uafhængigt, hvilket kan resultere i fremtiden fortovet fiasko.\nPavers vil have tendens til at flytte og dreje, når den udsættes for forskellige belastninger. Fuger mellem fliser, der er helt fyldt med sand, vil forhindre dette. De fleste pavers er fremstillet med afstandsstykker barer. Disse afstandseffekter stænger skabe et rum mellem pavers, der muliggør brolægger i Grønnehave Odense korrekt sand installation. Asfaltudlæggere, der er installeret uden afstandseffekter barer vil have en tendens til at knibe, hvilket resulterer i skår af pavers i tung trafik.\nBillig brolægger i Grønnehave Odense\nFør fugesand er spredt over overfladen af pavers. Pavers skal komprimeres. (Se afsnit 4.8). Efter din første komprimering af fliser, kan du sprede en liberal mængde samling sand hen over overfladen af fliser. Når du har spredt fugesand, er du nødt til at feje sandet ned udlæggeren leddene. Når fugesand er blevet fejet hen over overfladen af udlæggeren, kan du vibrere pavers med en pladevibrator. Når komprimering pavers med fugesand, anbefales det at komprimere pavers i to forskellige retninger. Brolægger i Grønnehave Odense dette vil tvinge fugesand ned i leddene og lås de pavers. Efter komprimering pavers bør fugesand påføres hele overfladen igen og fejes på plads. Dette vil sikre, at alle samlinger er korrekt udfyldt. Du bør gentage denne proces så mange gange som nødvendigt for at fylde alle leddene.\nBrolægger Voldby Silkeborg\nBrolægger Stolpehuse Stevns\nBrolægger Bangsebro Guldborgsund


Snorkeskinne – Colosseum Danmark\nSnorkeskinne\tadmin\t2018-06-26T15:04:28+00:00\nDøjer du eller dine omgivelser med snorken?\nSnorken kommer af vibrationer fra det bløde væv i svælget, som kommer når vi sover. Vibrationerne kan variere fra en tung vejrtrækning, til næsten øredøvende buldren. Dette kan være til stor gene for både den snorkende og dennes partner.\nSnorken kan behandles\nUden kirurgisk indgreb eller brug af iltapparat, kan snorken behandles. Både snorken og søvnapnø kan i mange tilfælde afhjælpes ved at sove med en snorkeskinne. Denne kan du få lavet ved Kongensgade Tandklinik.\nDu vil få taget et aftryk hos os, hvorefter vi sender det til vores tekniker. Ugen efter kan du afhente din snorkeskinne ved os. Vi sørger for at den passer og ikke genere dig, inden du går ud af døren.\nDenne enkle løsning der ikke føles ubehagelig, men hurtig vil blive en vane, kan forbedre din søvn drastisk.\nVil du vide mere om snorkeskinnen, kan du læse yderligere information via vores tekniker, Elysee Dental: http://www.elysee-dental.dk/produkter/aftagelig-protetik/skinner/snorkeskinner


Apple i Frankrig angiver score for hvor let det er at reparere iPhone\nSteen Jørgensen 1. marts 2021\nRight to Repair-loven tvinger tech-producenter til at oplyse, hvor let / svært det er at reparere deres produkter. Systemet er dog ikke optimalt.\nTilbage i november måned vedtog EU Parlamentet Right to Repair-loven, så det blev lov, at der på visse teknikprodukter skal angives en score mellem 1 og 10 som angivelse af reparationsmuligheden for produktet. Alt sammen for at mindske elektronisk skrot. I sidste måned blev Frankrig det første land i EU, der indførte disse nye scorer for elektronik, herunder smartphones og laptops.\nApple har fulgt op, så nu angives scoren for iPhones og MacBooks på selskabets franske hjemmeside.\nApple viser score for hvor let det er at reparere iPhone og MacBooks\nScoren kommer først frem efter, man har konfigureret sin iPhone eller MacBook. Alle iPhone 12-modeller får scoren 6/10, mens den ældre iPhone 11 må nøjes med 4,6/10. For iPhone SE (2020) er det en score på 6,2/10, der gælder. Det gør den til den mest reparationsvenlige iPhone af dem, man kan købe direkte fra Apple.\nNyere iPhones scorer generelt højere, da de er lettere at demontere og har reservedele, der både er billigere og lettere at få fat i.\nApple har lagt score på mange gamle modeller som iPhone X, iPhone 8 og iPhone 7 og alle dem kan man se på selskabets supportside.\nNår det gælder MacBooks, får den nye 13-tommers MacBook Air med M1-chip en score på 6,5/10, mens 13-tommers Pro-varianten må nøjes med 5,6/10, og 16-tommer varianten med 6,3/10.\nSe også: Priser på tech produkter\nProducenterne udregner selv scoren\nScoringssystemet er ikke helt fejlfrit, da hver producent skal udregne sine egne scorer, samtidig med at visse kategorier som information om softwareopdateringer og tekniksupport forvrider hele resultatet til fordel for producenten. De fastlagte kategorier omfatter reparationsvenlighed, demonteringsvenlighed, tilgængelighed for reservedele og pris.\nDet er som sagt et lovkrav med disse scorer, men kravet gælder kun for visse elektroniske produkter som smartphones, laptops, TV-apparater, vaskemaskiner og plæneklippere. Producenterne skal angive en score, men de får ikke afgifter for produkter med dårlige score før end i 2022.\nSe også: Nyheder om tech produkter\nFå efterfølgende nyt i kronologien og tjek absolut seneste nyt om emnet. Steen Jørgensen fortsatte historien. Allerede d. 1/3/2021 bragte vi nyt i sagen med artiklen iPhone 13-rygte bekræfter 5G-opgradering med mmWave og sub6Ghz – Følg den videre histore her. Se også seneste nyt om temaet her.


I alt: 391\nSide 21 af 21 • 1 ... 17, 18, 19, 20, 21\n13. maj 2009, 07:28\nHehe nice med windsurfingen. Kan huske da jeg skulle prøve boardsurfing (eller hvad man nu kalder det) der følte jeg at jeg var for bred til at holde balancen liggende på brættet\n13. maj 2009, 07:32\n8800 skrev: Hehe nice med windsurfingen. Kan huske da jeg skulle prøve boardsurfing (eller hvad man nu kalder det) der følte jeg at jeg var for bred til at holde balancen liggende på brættet\nJa, det er bestemt ikke nemmere når man har vores størrelse. Men du skal bare op i et lidt størrere board, så går det\n13. maj 2009, 07:38\n8800 skrev: Update?\nKan se du sælger racercyklen. Er det for at fokusere 100% MTB?\nDet går super godt med træningen efter jeg har trappet ned med løbet. Repper 140-150 i bænken, napper 15 rep i db press med 40 kg samt smider nemt 90 kg op i Mili. Er iøvrigt begyndt på squat'en igen - er nået op på hele 90 kg\nJeps, jeg overgår 100% til MTB da jeg har så fine forhold til dette hernede - er blevet ret pjattet med det\nDet forstår jeg godt.Fantastisk sjovt og fantastisk cardio træning.\nLyder lidt dramatisk, hvad ville sådan en operation indebære, jeg tænker på lang tids træningfrit bagefter?osv.\nFor så synes jeg du skulle få det opereret, for så er jeg stærkere i bænk end dig, i hvertfald et stykke tid\n13. maj 2009, 07:45\nTror vi snakker omkring 6 mdr. Så har svært ved at finde det rigtige tidspunkt for dette og derfor jeg ikke har fået det gjort. Men kan godt se der er posivtive element i det set fra din side\n17. maj 2009, 11:40\nBondi?:) Sku længe siden jeg har kigget forbi, pgr for lidt træning osv. Skal ha gang i det igen NU:) Går det ellers godt med træningen, cyklingen og det der Windsurfer gøjl.\nGod træning hilsen hammer.\nLets get another Shcrimp on the Barbey!! ^^\nTilmeldt: 1. maj 2007, 11:24\n- Bænkpres: 116.00\n- Dødløft: 161.00\n18. maj 2009, 20:20\nSku en lækker bænk du fyrer af for tiden...\nHvilken MTB kører du på ?\nTilmeldt: 3. jun 2006, 15:18\n- Bænkpres: 167.00\n3. jun 2009, 07:06\nHvordan går det med at blive tynd?\nHar du stadig problemer med tilbagevendende sygdom? Jeg har et par ting jeg gerne vil prøve på dig, i givet fald.\n3. jun 2009, 14:59\nBeklager den lange svar tid, men har bla. været på surf camp ved vesterhavet.\nHammerome: Hey Hammer, tak fordi du kiggede forbi. Håber du har fået gang i træningen igen. Borset fra lidt sygdom igen igen, kører såvel træning, cykling og surf på skinner. Er netop kommet hjem fra surf tur til Klitmøller og tager derop allerede igen imorgen. Kan være jeg smider lidt billeder ind på et tidspunkt. God træning bro\nKing: Takker ven - kæmper med bænken så ham den lille fede fra Ålborg ikke får for stort forspring\nMht. MTB cykler jeg på en Bianchi MTB Mutt 6600. En rigtigt fed cykel, som jeg klart kan anbefale.\nSmedebasse: Det går sku ik så godt Hver gang det kører på skinner bliver jeg syg og må starte forfra. Er pt. lammet i alle mine muskler og led så har lige været på sygehuset for at få taget en masse blodprøver. Så jeg er åben for forslag/forsøg mht. forbedring af mit immunforsvar.\n3. jun 2009, 15:01\nHvem er den lille fede fra Aalborg? Jeg har hørt om den lille fede i Nibe men ikke om en i Aalborg\n16. jun 2009, 21:47\nDør den her log ligeså stille?\n16. jun 2009, 21:56\nJeg sad lige på vej hjem fra restauranten og kom i tanker om at det vist var længe siden jeg havde set aktivitet her i loggen. Hvordan står det til?\n22. jun 2009, 13:45\nHej mine "små" venner,\nDer er fuld gang i træningen og surferiet, det samme kan man ikke sige om loggeriet som er sendt på sommerferie i ubestemt tid. Vil dog snarest misbruge jeres log med klamme indlæg og ondsvage kommentare.\n22. jun 2009, 15:01\nBoye skrev: Hej mine "små" venner,\nHellere træne end logge! hvis man skal vælge....\ngodt at se dig igen\nNEMLIG JA !\nSmutter snart lige forbi Fru. biceps stjerne log - ses der !\n25. jun 2009, 13:00\nBoye is back!\nJeg har selv holdt en måned på ultra lavt blus. Trængte til det, efter at have brugt tre-fire timer dagligt herinde.\nSom træbenet er inde på, er det vigtigere at træne ind at logge.\n22. dec 2009, 16:59\nGOD JUL OG GODT NYTÅR TIL ALLE PÅ BB.DK\nVille tage for lang tid ,at skrive til alle jer jeg kender på boardet, så håber i istedet i ser min lille hilsen her...\n22. dec 2009, 17:41\nI lige måde champ...\n22. dec 2009, 19:49\nHej jesper....rart at se der er liv i dig endnu....\nOGSÅ EN RIGTIG GOD JUL OG GODT NYTÅR TIL DIG OG DIN FAMILIE....\n"Det aldrig forsent"\nTilmeldt: 2. sep 2007, 20:09\n- Bænkpres: 215.00\n22. dec 2009, 20:39\nI lige måde mester. Håber at du snart kigger forbi i centret igen!\n23. dec 2009, 03:51\nGod jul champ. Du ved jeg giver en skarp, hvis du er i byen første juledag i Viborg\n23. dec 2009, 08:34\nJeg håber os I får en rigtig dejlig jul.... med masser af kærlighed...\nsanta.jpg (19.51 KiB) Vist 2656 gange\n23. dec 2009, 08:46\nLige over Jesper\n3. jan 2010, 18:53\nAflægger snart jeres log et besøg - så er i advaret.\n2. jun 2010, 08:53\nHmmm - får sku ik rigtigt skrevet så meget herinde selvom jeg træner som en gal. Kan snart ikke huske hvordan man laver et indlæg...\nMen er efter hårdt press endelig kommet på Facebook - så add mig bare.\nHa en god sommer alle sammen - har ikke glemt jer. Måske der snart bliver lidt tid, til skriverier herinde igen.\nSidst rettet af Boye 10. jun 2010, 17:45, rettet i alt 1 gang.\n2. jun 2010, 09:35\nGodt at se at der stadig er liv i dig. Træner du stadig i Fitness Syd?? Har ikke set dig i laaaaang tid.\n2. jun 2010, 19:33\nStenfeldt skrev: Godt at se at der stadig er liv i dig. Træner du stadig i Fitness Syd?? Har ikke set dig i laaaaang tid.\nNop - jeg er flyttet til vestkysten - blev træt af det flaaa vaaaand på fynnnn. Så bor nu med vesterhavet som nabo og snitter bølger næsten hver dag. Har fundet et nyt fedt center i Thisted. Hils i Fitness Syd og kig forbi hvis du engang kommer på disse kanter - der skulle være godt fiskeri fra Vorupøre.....\nBrugere der læser dette forum: Randy og 20 gæster


Har I hus ved havet? – Copenhagendesignweek.dk\nHvis du har hus ved havet, bør du helt klart overveje at tage på ravjagt. Det er en sjov og hyggelig beskæftigelse. Desuden kan ravet også anvendes til at fremstille unikke smykker. Hvis du har børn, vil de helt sikkert også elske at tage med på ravjagt. Her får de nemlig mulighed for at udforske havet og stranden.\nHvis du er interesseret i rav og ravjagte, kan du læse mere på nettet. Siden indeholder et link til vores Facebookgruppe, hvor du også kan få mere hjælp til din ravjagt. Det kan som begynder godt være svært\nFå en sjovere ravjagt med en ravlygte\nSelvom mennesker har gået på ravjagt siden bronzealderen, er det lidt sjovere med det rigtige udstyr. Teknologien har nemlig også nået ravbranchen. Derfor kan du få ravlygter. Særligt som begynder inden for ravjagte, kan en ravlygte være en god idé. De fås nemlig i forskellige varianter, og du kan derfor også få en lygte, der får ravet til at reflektere ekstra tydeligt i mørket. Du bør derfor finde den korrekte ravlygte til dit niveau. Læs mere om, hvordan du finder den helt rigtige ravlygte på internettet.\nHusk også ravkesen\nEt andet essentielt redskab til ravjagten er en ravkese. Det er en slags si, der er monteret fast til et skaft. Ravkesen bliver anvendt til at få ravstykkerne op af vandet. Flere ravkeser har også fået påsat en krog. Den kan du bruge, når du skal fjerne tang eller rode rundt i ravpindelag. Så slipper du for at skulle have hånden ned i det. Du kan få ravkeser i alle mulige forskellige varianter. Derfor kan du også nemt finde en, der egner sig til dit niveau.\nHvor findes der rav henne?\nDer findes rav på alle danske strande. Hvis du gerne vil på ravjagt, vil det dog ofte være en fordel at besøge en strand, der er både bred og lavvandet. Derudover vil du ofte kunne finde rav i de såkaldte ravpindelag. Det er nogle bunker, som er fyldt med alt muligt fra havbunde. De bliver skyllet ind på stranden af bølger eller storme. Når du finder et ravpindelag, vil ravstykkerne typisk være øverst. Hvis du finder et særligt tykt lag, kan det dog godt svare sig også at rode lidt rundt i bunken, da stykkerne også kan sidde inde i laget.\nHvornår bør jeg tage på ravjagt?\nSom udgangspunkt kan du tage på ravjagt, når du vil. Men især som begynder, vil du nok synes, at det er sjovere, når det er mørkt. Her kan du nemlig bedre lyse ravet op med din ravlygte. Vejrmæssigt vil det være bedst at tage af sted i vinterhalvåret. Her er vandet, som du jo nok ved, allerkoldest. Det gør det lettere for ravet at blive skyllet ind på land, da ravstykkerne er meget lettere. Omvendt bør du afholde dig fra at gå på ravjagt om sommeren, når der er høj solskin og vindstillet. Også selvom, at det er rigtigt hyggeligt at tage på stranden der. Det skyldes, at det ravstykkerne har sværere ved at komme ind på land pga. det varme vand.


Læs mere om vores virksomhed og vores vision - Osuma.dk\nPå Osuma.dk kan du stille og roligt bestille dine dagligvarer over nettet - 24 timer i døgnet, lige når det passer dig! Varerne plukkes i en SuperBrugsen eller Kvickly butik og leveres til din hoveddør. Det er nemt, bekvemt og helt uden risiko. På vores hjemmeside finder du et stort udvalg af de mest almindelige dagligvarer, som du kender og bruger i forvejen.\nVarerne pakkes i en lokal SuperBrugsen eller Kvickly butik af vores faguddannede personale. Varerne leveres herefter direkte hjem til dig med en af vores chauffører, eller via eksterne fragtmænd, i det tidsinterval, der passer dig. Du får derfor præcis de samme varer, som du selv ville have valgt.\nVed levering på køkkenbordet transporterer vi varerne i genanvendelige plastickasser, som vi tager med igen, når vi går. Kasserne kan genbruges flere tusinde gange, hvilket betyder, at brugen af overflødig emballage mindskes mest muligt. Når du får leveret varer uden for døren sker dette enten i termokasser, eller i plastik- og termoposer. Termokasserne tilbyder vi at tage med igen, næste gang vi leverer varer til dig. På den måde slipper du for at skulle smide emballagen ud - og vi kan genbruge den ved senere leveringer, hvis den overholder vores kvalitetskrav.\nOsuma.dks kundeservice svarer på henvendelser mandag til fredag fra kl. 9.00-20.00. Du er velkommen til at sende os en mail hvis du har spørgsmål eller lignende. Skriv til kundeservice@osuma.dk\nCVR: 38 29 31 09


Klinker Cuban Silver Arrow 22,3X22,3 - Fliser, Klinker, Mosaik, Vægfliser\nForside / Fliser / Klinker / Mønstret Klinker / Klinker Cuban Silver Arrow 22,3X22,3\nKlinker Cuban Silver Arrow 22,3X22,3 antal\nKlinker Cuban Silver Arrow er en mat klinke i grå nuancer og et meget specielt mønster, som bliver dannet ved ligning af 4 klinker.\nKlinker Cuban Silver Arrow er en mat klinke i grå nuancer og et meget specielt mønster, som bliver dannet ved ligning af 4 klinker. En klinke samling, der er helt modernistisk, med plante- og geometriske design stemplende i begyndelsen af det 20. århundrede. CUBAN bringer skønheden af cementfliser til porcelænsklinker. Dens model, med disse forskellige mønstre, kommer i et valg af to forskellige farver. Den ene i forskellige grånuancer og den anden med en stærk kontrast mellem sort og hvid. Hver klinke måler 223×223 mm og er 10 mm tyk, og går at anvende på gulve og vægge om det er i køkkenet, badeværelset eller i entreen, men kan selvfølgelig også anvendes i andre rum i hjemmet, eller udendørs da den er frostsikker.\nVær den første til at anmelde “Klinker Cuban Silver Arrow 22,3X22,3” Annuller svar


Toiletvogne m. afløb | Dansk Toiletudlejning\nDet kan være svært at vurdere, hvor mange og hvilke toiletvogne, der skal benyttes til et specifikt arrangement. Derfor er du meget velkommen til at benytte dig af vores mange års erfaring i branchen. Vi hjælper dig gerne med at lægge en plan for dit arrangement og komme med vores bud på antallet af toiletvogne til dit arrangement.\nLej mobile toiletvogne til dit næste event, der kan tilkobles afløbet fleksibelt via slange eller statisk med rør. Det er nemt at bestille til præcis dine specifikationer.\nVælg din underkategori herunder for at se vores udvalg.\nVIP toiletvogn, 10 toiletter & 6 urinaler\nDansk Toiletudlejning udlejer mobile toiletter, som kan tilsluttes til afløb hos erhverv og private.\nToiletvogne til afløb er vandskyllende toiletter, som man kender det hjemmefra. Disse toiletter er helt ideelle at benytte, hvis man er i nærheden af vand og kloak. Vores mobile toiletter er den optimale løsning, når setuppet skal være fleksibelt og bekvemt. Vi leverer toiletenheder med kværn og pumpe til tilslutning til afløb, hvor der ønskes en fleksibilitet i forhold til placeringen, og toiletvogne med rørtilslutning direkte på afløbet.\nVi har erfaring med fleksible løsninger til alle typer events, og er klar til at guide dig til den perfekte toiletløsning til dit event.\nValget af toiletløsning er med til at afgøre om et event bliver en succes. Den gode oplevelse spekulerer man sjældent over som toiletgæst, men det modsatte kan sætte sig i hukommelsen og præge det samlede indtryk. Derfor er det vigtigt, at du som arrangør sørger for de rette bekvemmeligheder og ikke går på kompromis med kvaliteten, når du planlægger en udendørs begivenhed, eller opstiller en byggeplads.\nVores sortiment består af alt fra klassiske toiletmoduler med 1 og 2 toiletter til handicaptoiletter, pissoirs, urinaler og toiletfaciliteter til store arrangementer og mange gæster. Udlejningstoiletter med kværn er perfekte, når du søger en kvalitetsløsning, som stadig er let at fjerne igen umiddelbart efter dit arrangement, er løbet af stablen. Se vores store udvalg herunder, og kontakt os på telefon 70 22 20 01 ved spørgsmål og bestilling.


Miley Cyrus kost og træningsform | Fit For Livin\nTag Archives: Miley Cyrus kost og træningsform\n“Fit” ala Miley Cyrus?\nEn af de kandidater flest ønskede at se featured i “Fit ala..” var faktik Miley Cyrus. Det er lidt skræmmende, for det må jo betyde at rigtig mange tilbeder hendes krop og det ideal hun afspejler. Jeg er ikke fan af hendes nye look, da jeg simpelthen synes hun er blevet lidt for tynd. Hun er stadigvæk smuk, men det kunne godt ende ud i ekstremer hvis det fortsætter.\nAlligevel vil jeg tage hende med, for at vise hvor meget arbejde hun har lagt i sit projekt og hvor hurtigt det kan tage overhånd når man lever under sådan et pres som hun gør. Hun vil klart have gavn af at tage lidt på i vægt, i særdeleshed muskler, men det er jo ikke det look Hollywood dikterer mest af for tiden desværre 😦\nMiley Cyrus spiser 5 små måltider om dagen. Hun har fornylig fået konstateret gluten- og laktose allergi, hvorfor hun helt har skåret madvarer der indeholder disse elementer fra. Derimod lever hun primært af fisk, kylling, æg, frugt og grøntsager. Kulhydraterne og alt usundt er altså på et minimum. Hun kontrolvejer sig endvidere hver eneste uge for at holde motivationen oppe, og for at se det går den rigtige vej.\nMiley benytter sig af en ny motionsform der hedder Low Impact Aerobics. Det omfatter korte, men meget intensive workouts. Via denne træningsform, der primært udgøres af forskellige slags dans, kan hun forbrænde op til 600 kalorier i timen Hun løber endvidere for at holde sig igang. Derudover træner hun 5 til 6 dage om ugen med pilates guruen Mira Winsor for at tone hendes krop yderligere. Hun stræber konstant efter at få en bedre holdning og de perfekte “abs”.\nNår man søger på Miley Cyrus workout/diet/fitness tips dukker der 2.000.000 hits op på Google. Mange unge piger er besatte af hendes nye look og søger at gøre hende kunsten efter. Tumblr blogs flyder over med før/efter billeder af hende, og hun anses næsten som en gudinde inden for kropsidealer. Der er ingen tvivl om det er et hårdt stykke arbejde hun har udført og hun er virkelig en smuk pige, men jeg synes det virker lidt som om det er på vej til at tage overhånd for den ellers så kønne Disney pige.\nDer skal være plads til at smide nogle kg. og optimere sin krop, især når man er i en branche som hende, men jeg forstår godt at både læger og spiseforstyrelse organisationer verden over frygter den indvirkning det har på nemt-påvirkelige kvinder. Miley fungerer jo på mange måder som en rollemodel for unge piger, og selv om hun ikke sygeligt tynd/trænet, kan det stadigvæk skubbe mange piger ud på dybt vand i jagten på Mileys krop. Det er ikke Mileys skyld, hun bliver blot “brugt” som ideal. Det er nærmere udviklingen der er skræmmende.\nHvad synes I? Har det taget overhånd for Miley, eller er det blot mediernes evige fiksering på at udstille de kendte som dårlige rollemodeller? De viste billeder er faktisk dem jeg kunne finde, der viser Miley fra sin mest “sunde” side.\nNB: Dette er ikke en opfordring til at søge at opnå Mileys krops, tværtimod. Det er derimod blot en illustration af det pres de kendte kan komme under, og den enorme indvirkning det har på mange kvinder verden over.\nTags: Glutenallergi, Mediernes skildring af kropsidealer, Miley Cyrus kost og træningsform, Rollemodeller


Vibe mobber rød glente 23/4. Foto: Henrik Friis\n28-04-2022: Dødfunden ilder undersøgt af Statens Seruminstitut\n7/3 blev en ilder fundet død af Marianne Byth på Tjørnekrogen 20 meter fra søen. Ilderen blev på behørig vis sendt til undersøgelse hos Statens Seruminstitut, som fandt, at alt tyder på, at dyret er dødt af en alvorlig lungebetændelse, forårsaget af infektion med en arg af rundorm (nematode) ved navn fransk hjerteorm (Angiostrongylus vasorum). Denne parasit har ræv, grævling og hund som primære hovedværter, men påvises også sporadisk hos andre rovdyr som mårhund og ilder. Parasitten benytter hovedsageligt snegle som mellemvært. Dvs. den smitter ved at dyrene (i dette tilfælde en ilder) æder en snegl, der bærer parasitten. Ilderen blev tillige undersøgt for Covid 19 – med negativt resultat.\n21/4 fandt Søren Rostock musvågeparrets rede i mosen, hvor parret stadig rugede 26/4. Selvom arten formentlig yngler årligt i området, er det det første sikre redefund her siden 2008. 24/4 fandt Henrik Friis en rede, som parret af gråstrubet lappedykker har bygget i søen, desværre på et ret udsat sted. Dette redefund er det første af arten her siden 1875!\nEn lille påskenyhed\n12/4 så Jan Mollerup en hest ved søen; heldigvis var rytteren også med! Det er første gang i hans tid ved søen, det er sket, og hjemmesideredaktøren har i hvert fald heller aldrig oplevet det.\nTrist nyt fra Gentofte Kommune\nKommunen har 27/4 fået afslag fra Vejdirektoratet på at nedsætte hastigheden på Helsingørmotorvejen. For at begrænse støjforureningen af bl.a. Gentofte Sø, ønskede Kommunalbestyrelsen at nedsætte hastigheden på Helsingørmotorvejen og sendte derfor i marts en anmodning til Vejdirektoratet om at nedsætte hastigheden til 60 km/t på Helsingørmotorvejen. Vejdirektoratet har imidlertid vurderet, at det ikke er trafikalt hensigtsmæssigt at ændre den eksisterende lokale hastighedsbegrænsning på 90 km/t. Kommunen vil nu kigge nærmere på direktoratets begrundelse og arbejde videre på en løsning, så hastighedsnedsættelsen forhåbentlig kan blive en realitet.\nDen anden punkttælling i den tidlige yngletid\n1/4 udførtes for anden gang en såkaldt punkttælling af områdets fugle i den tidlige del af yngletiden. Punkttællinger i denne periode (15/3-30/4) er et ret nyt element i DOF’s nu 48-årige overvågningsprogram for bestandsudviklingen hos de almindelige fuglearter, hvis status kun overvåges på denne måde. Hidtil har tællingerne udelukkende fundet sted i sen yngletid (1/5-15/6) og om vinteren, men bl.a. for at tage højde for klimamildningen, skal der altså siden i fjor også udføres punkttælling tidligere på foråret.\nOg der var da ingen tvivl om, at der var fuld gang i fuglenes yngleaktiviteter. Blandt eksemplerne fra mosen kan nævnes en varslende spurvehøg, en lille flagspætte hørt trommende og hele seks trommende store flagspætter, heraf mindst 1 hun. Og selvom det ikke har noget med yngletiden at gøre, var det også spændende at finde en sjælden gæst i form af en enkeltbekkasin fouragerende på bredden af den nordligste holm. Lige ved siden af en af holmens seks viber, som den kun var omkring halv størrelse af. Dertil kom de for tiden faste, spektakulære indslag i søen – gråstrubet lappedykker, et par canadagås-grågåse-hybrider og den rødhovedede and. En af viberne søgte i øvrigt føde på Snogeplænen på søens nordøstbred og var aldeles tillidsfuld, så man kunne komme ganske tæt på den. I øvrigt klækkede årets første kuld grågæslinger på denne dato, men det så jeg desværre ikke selv. Det skete til normal tid; den hidtil tidligste klækningsdato er så tidligt som 3/3(!) 2018.\nPå botaniksiden var det hyggeligt at se årets første skud af alm. lungeurt i blomst. Arten er en typisk løvskovsplante, og den har siden 2016 været kendt med en stor bestand fra ’støjskoven’ på søens sydvestside. Glædeligt var det også at konstatere, at en anden løvskovart, fladkravet kodriver, holder stand vest for Svanesøen; her var tre skud nu i knop.\nEndelig var det også meget glædeligt at se, at kommunen nu på forbilledlig vis havde fået høstet og ryddet sydfolden. (Meget) mindre glædeligt kunne der optælles fire løse hunde, alle i mosen.\n31-03-2022: Kommende arrangementer\n19. juni: Vilde Blomsters Dag, arrangeret af Dansk Botanisk Forening og Grøn Guide Gentofte.\n30. august kl. 16-20: Høslæt på engen, arrangeret af Grøn Guide Gentofte, DN Gentofte, DOF og Gentofte Kommune.\n8. september: Flagermustur arrangeret af Grøn Guide Gentofte og DOF.\nEn gammel kending, om end sjælden\n26/3 opdagede Heidi Quist en hun af lille flagspætte i mosen, og Frank Desting så den efterfølgende udhugge et redehul. Den efterfølgende morgen så Jesper Brünnich en han i mosen, men derefter har der ikke været nogen observationer – før Svend Petersen her til morgen 31/3 så og hørte hannen tromme i Annas Skov. Det første år, arten overhovedet blev observeret ynglende i Danmark, 1964, blev den bl.a. set jævnligt her i mosen, hvor den da også siden har ynglet i 1980 og 1988, begge år med sikkerhed, samt i 2016 med stor sandsynlighed.\n14/3 var den første vilde urt sprunget ud\nSenere kommer den til at blomstre i tusindvis mosen, men på denne dato fandtes de allerførste vorterod sprunget ud i mosens nordvestlige sumpskov. Andetsteds i mosens utilgængelige indre var en mindre almindelig, men nær slægtning til vorteroden ved at sende massevis af skeformede blade op af vandet, nemlig langbladet ranunkel. Hele mosen var i øvrigt ét stort finkeshow med hundredvis af især grønsiskener samt bog- og kvækerfinker, som nu søgte føde på jorden, efter at alle frø af el, birk osv. efterhånden er faldet ned. Nogle få andre finker var også med til festen, nemlig nogle få kærnebidere og en del dompapper. Alle finkearterne akkompagnerede deres fødesøgning med forårssang. En times tid før solopgang hørtes en ræv længe glammende på mosens vestside; det er første gang nogensinde, jeg hører dette her i området.\nSom Frank Desting også så det 25/2, sad der atter en flot misteldrossel i en af de store pile fulde af mistelten neden for Søbjergstien på østsiden, og på søens holme sang årets to første rørspurve. Den nordligste, afhøstede holm husede stadig tre vibepar.\nSydfolden ved søens sydvestside var desværre ikke blevet afhøstet inden udgangen af februar som ellers aftalt med og lovet af kommunen, men i skrivende stund burde det nu have fundet sted. Tilgroningen med tagrør her udgør en alvorlig trussel mod kommunens største og mest livskraftige bestand af orkideen priklæbet gøgeurt, der som bekendt er kommunens ansvarsart.\n24-02-2022: Opdaterede artslister\nLokalitets-artslisterne for karplanter, mosser, laver, alger & bakterier samt hvirvelløse dyr (smådyr) er nu opdateret til og med 2021 og kan findes på Facebooksiden (https://www.facebook.com/groups/335898510690745) under ”Filer”. Samtidig er oversigten over litteratur, hvori området er nævnt, opdateret til d.d. og kan findes sammesteds. Evt. rettelser og andre kommentarer er som altid velkomne. Den opdaterede artsliste for fugle kan altid findes på DOFbasen (https://dofbasen.dk/statistik/arter.php?lokalitet=157010), mens artslisten for øvrige hvirveldyr (pattedyr, krybdyr, padder og fisk) er opdateret til og med 2008 og findes her på siden. Det samme gælder svampelisten, som David Boertmann har opdateret til og med 2019. Man kan også få listerne tilsendt ved henvendelse til hjemmesideredaktøren (thomas.vikstroem@dof.dk).\nNy svampeart for området\nDavid Boertmann fandt 20/2 en for mosen ny svampeart, nemlig muslingeskål. Den findes på dødt mos på stammer; i dette tilfælde gråpil. Ganske lille, men ofte i store flokke. Den er rødlistet som sårbar, men det er en fejl, da den er meget almindelig og forekommer næsten alle steder, man ser efter den.\nViben er ankommet\nSiden 10/2 er der dagligt meldt om op til seks viber på den nordligste holm i søen; det lover godt for den kommende ynglesæson.\nVigtige planer i høring\nFor tiden er både Miljøstyrelsens vandområdeplanen for oplandet til Øresund og styrelsens Natura 2000-plan for søen og mosen i høring, førstnævnte til 22/6 og sidstnævnte til 20/5. Der er som altid brug for en ihærdig indsats med at udfærdige høringssvar, og hjemmesideredaktøren hører gerne fra evt. interesserede, der kunne tænke sig at give en hånd med. At det kan betale sig, fremgår tydeligt af Miljøstyrelsens omsider modtagne respons på vores seneste høringssvar - fra efteråret 2019(!). Miljøstyrelsens respons gengives her nedenfor:\n”Gentofte Kommune, Dansk Ornitologisk Forening, Gentofte Sogns Grundejerforening, Danmarks\nNaturfredningsforening samt enkelte privatpersoner mener ikke de to naturtyper; vandløb med\nvandplanter (3260) og hængesæk (7140) bør udtages fra områdets udpegningsgrundlag. Det anføres bl.a. at\nvandløbet Brobækken huser en rig vegetation af vandplanter, og at Gentofte Kommune udfører en indsats\nift. hængesæk (fældning, høst og afbrænding), hvor forpligtigelsen til at rydde holmene i søen om vinteren\nikke længere vil være til stede, hvis hængesæk udtages fra områdets udpegningsgrundlag.\nDer er ikke en kortlægning af naturtypen vandløb med vandplanter (3260) i området, hvorfor den blev\nforeslået udtaget, men i forbindelse med udvidelsen af habitatområdet i 2018 blev det vurderet [af Miljøstyrelsen selv, red. anm.], at området indeholder denne naturtype. Vandløb med vandplanter (3260) foreslås derfor ikke udtaget fra områdets udpegningsgrundlag alligevel.\nNaturtypen hængesæk blev foreslået udtaget fra områdets udpegningsgrundlag, da det blev vurderet at\nflere af de kortlagte arealer med hængesæk var kortlagt forkert. Disse arealer er nu enten kortlagt som bl.a.\nskovbevokset tørvemose (91D0) og rigkær (7230) eller slet ikke kortlagt som habitatnatur. Miljøstyrelsen\nhar undersøgt arealerne grundigt ift. hvorvidt der er tale om hængesæk jf. definitionen for naturtypen i\ndanske habitatbeskrivelser. Da der er tvivl om hvorvidt der er forekomster af hængesæk på øerne/holmene i søen foreslås naturtypen derfor ikke udtaget fra områdets udpegningsgrundlag indtil videre.”\nDet lader til at Gentofte Kommunen vil starte en kampagne mod løse hunde. Bl.a. på baggrund af henvendelser fra Henrik Friis og et nyligt læserbrev i Villabyerne, omhandlende løse hunde og hundeefterladenskaber på kirkegårdene, er kommunen angiveligt i gang med at planlægge en kampagne, der skal iværksættes i løbet af foråret. Kampagnen indebærer opsætning af skiltning bl.a. ved Gentofte Sø og Brobæk Mose og på kommunens kirkegårde.\nMidvintertur med rim og tynd nyis\nMere vinter kunne det ikke blive til den 7. februar, dvs. en uge efter kyndelmisse, der traditionelt har været anset for midvinter. Men der var da bestemt stadig vintergæstende fugle på besøg; i søen således to flotte hanner og tre hunner af lille skallesluger samt ni store skalleslugere og i mosen en flok på mindst 100 kvidrende grønsiskener. At det samtidig så småt var forår, kan man jo også glædes over; fx lyste de guldgule hanrakler på hasselbuskene op mange steder, og hvis man kiggede godt efter, sås også hasselens små, knaldrøde hunblomster, jf. fotoet. På søens vestbred var den senere så statelige strandkvan spiret frem, og i stikanten på Svanesøens vestside væltede det med forbavsende friske frugtlegemer af den ejendommelige svamp kødet stjernebold. Et mindre glædeligt forårstegn var det udstrakte, fladedækkende ’karsebed’ i Annas Skov og omegn af nyspiret lundgylden, en skærmplanteslægtning til kvanen og en desværre stærkt ekspanderende, invasiv haveflygtning.\nNu vi er ved ubehagelighederne, var det en sand gru at betragte det rædselsfulde højhusbyggeri, der netop nu skyder op på nordsiden af Brogårdsvej med udsigt fra og til mosens nordligste del. Man indser for sent, at man burde have protesteret mod den lokalplan, der varslede byggeriet, som blandt megen anden dårligdom udgør endnu en spærring for den naturlige floras og faunas muligheder for at spredes til og fra den lokale naturperle. Og til sidst endnu et hjertesuk, omend heldigvis kun et lille et af slagsen: Engvandhullet, der kaldes både Sydbirkesøen og Krebseklohullet, var siden sidst blevet frahegnet Sydfolden (den gamle boldbane), således ar kvæget nu ikke kan skabe naturlig dynamik på vandhulsbredderne, og vandhullets flora og fauna ikke uden besvær kan undersøges nærmere. Det har ellers i årevis været en aftale, at kvæget (og dermed naturinteresserede) skulle have adgang til vandhullet, men så må man jo i stedet prøve at glæde sig over, at vandhullets frøer og salamandre mv. bliver mindre forstyrret.\n27-01-2022: Håb om dæmpning af motorvejsstøjen\nEn deltager i caretakergruppen, Helene Brochmann, der også er nyvalgt medlem af kommunalbestyrelsen, har følgende rigtig gode nyhed: ”Kan du huske sidste år, da jeg foreslog at sætte hastigheden på Helsingørmotorvejen ned til 60 km/t - og gøre turen gennem kommunen 1½ minut længere? Jeg var heldigvis ikke den eneste, der kunne se det oplagte i den tanke, og nu er der enighed i kommunalbestyrelsen om at bede Vejdirektoratet om lov til at gøre det. Det kan spare både Gentofte Sø og en masse beboerne i området for virkelig meget støj. Det bliver så godt!”\nKaspisk måge, rørdrum og havørn på besøg\n13/1 var den lokalt sjældne kaspiske måge atter på besøg ved bådebroen (Heidi Quist); den kan bl.a. kendes på en gul ring med bogstaverne VLCX på højre ben og en metalring på venstre ben. Her i januar er der desuden set havørn på hele fem datoer (Frank Desting, Karin Grønbæk, HQ, Lisbeth L. Lassen. FD beskrev 12/1 ørnen således: Kom ind over søen fra syd kl. 12:38 og fik alle dykænder mv. skræmt op, fløj til nordenden af søen og retur, hvor den kl. cirka 12:42 forsvandt i sydlig retning, en næsten udvokset ørn, lys og med sorte kanter på den ellers hvide hale, sandsynligvis den ene af de to havørne der den seneste tid har kunnet ses fouragerende i Utterslev Mose... Endelig har decembers rørdrum i Svanesøen fortsat kunne ses på stedet næsten dagligt gennem januar.\nBoringer på Søvolden ifm. undersøgelser for forurening\nTidligere på måneden udførte Region Hovedstaden boringer på søens nordøstside mhp. at afdække evt. forurening af søen. Der blev foretaget udtagning af jord- og grundvandsprøver og udtaget en vandprøve fra overfladevandskloakken med udløb i Gentofte Sø fra sidste brønd inden udløb i søen. Nu venter vi spændt på resultaterne af prøvetagningen!\nSydfolden afhøstes inden udgangen af februar\nSydfolden, som jo huser områdets største orkidebestande, især af kommunens ansvarsart, priklæbet gøgeurt, blev i fjor ikke græsset så meget af kvæget, som man kunne ønske og er nu stærkt tilgroet med tagrør. Heldigvis lover Park og Vej, at folden vil blive afhøstet inden udgangen af februar.\nGren med sjælden svamp beskåret\n10/1 fjernede Park og Vej den store pilegren, der gik hen over Hovedstien lidt øst for Annas Skov. Grenen var kendt for at huse den meget sjældne svamp Pholiota cerifera, en flot skælhat uden dansk navn, og som mange forbipasserende har fotograferet her. Heldigvis findes svampen også andre steder her i området, og der kan jo også stadig være noget mycelium (’svamperod’) af arten tilbage i veddet på den pågældende pilebusk.\nDen 40. vinterpunkttælling ved søen\nSom led i DOF’s punkttællingsprogram til overvågning af bestandsudviklingen for landets almindelige fuglearter (se https://www.dof.dk/fakta-om-fugle/punkttaellingsprogrammet) gennemførtes 6/1 den 40. vinterpunkttælling i træk ved søen og i mosen. Af de almindelige fuglearter var flere allerede i forårshumør, idet både gærdesmutte, musvit, blåmejse, spætmejse og korttået træløber sang lystigt, ligesom stor flagspætte lod sin trommen høre. Også en overvintrende rørspurv-hun blev set; den havde travlt med at pille frø ud af tagrørenes blomsterstande, en aktivitet, der ellers her om vinteren er bedst kendt hos skægmejsen, der på denne tid af året udelukkende lever af frø fra tagrør. Og netop skægmejsen gav anledning til nogle gode oplevelser under tællingen, idet to grupper på tilsammen syv stk. blev mødt hele fire gange, endda så tæt på, at de egnede sig til mobilfotografering! Hvis bare ikke observatørens fingre havde været så kolde og klodsede….. Desværre lykkedes det heller ikke at se den kortnæbbede gås, som Frank Desting fandt samtidig, men godt, at mange andre heldigvis fik den at se. Og så kom der da også en kaldende lille korsnæb i lav højde hen over mosen; denne art er siden en invasion i 2017 kun observeret 1-3 gange årligt.\n21-12-2021: Miljøpris til kvæggræsserlavet\nTidligere på måneden kom den glade meddelelse, at Gentofte Kvæggræsserlaug havde vundet Gentofte Miljøpris 2021! Prisen og de 25.000 kr., som følger med, blev overrakt ved en reception den 8. december på Gentofte Rådhus. Et stort tillykke herfra med, at kvæggræsserlavet anerkendes for dets uundværlige indsats for områdets biodiversitet!\nNy status for søens vandkvalitet\nInstitut for Ecoscience ved Aarhus Universitet har netop udsendt den nyeste status (pr. 2020) for overvågningen af vandkvaliteten i landets søer, som har fundet sted siden 1989. Det fremgår heraf, at søen ligesom i den foregående rapport er blevet undersøgt otte gange i den forløbne periode, og at der heldigvis er sket en markant reduktion i søvandets indhold af fosfor, mens der fortsat ingen ændringer er hverken i søens i forvejen lave indhold af kvælstof og klorofyl (et mål for mængden af planktonalger) eller i dens fine sigtdybde.\n16/12 gennemførte Ulrik Reeh (DN Gentofte), Karen Stevnsbak Andersen (Grøn Guide) og hjemmesideredaktøren en besigtigelse for at afsøge muligheder for placering af et evt. kommende fugletårn eller -skjul, hvis der altså kan indhentes midler til det. Undervejs kom vi bl.a. en tur gennem rørsumpen ud (eller ind) til den midterste af mosens tre tørvegrave, som ikke vides at have være besøgt i årtier. Ideen om et tårn eller skjul har fra tid til anden været fremme de sidste 25 år, men der har aldrig været afklaring om den bedste placering, så nogle bud på herpå må gerne tilsendes thomas.vikstroem@dof.dk, tak.\nFør besigtigelsen sås en stor duehøg-hun på jagt over Folkeparken, hvor den fik samtlige områdets måger, duer og kragefugle på vingerne samtidig, altid et fascinerende sceneri. Efter besigtigelsen var der desuden held med på bådebroen at genfinde den kaspiske måge med gul ring på højre ben, som Frank Desting opdagede her 6/12. Det er kun tredje gang, arten observeres her på lokaliteten.\nTil sidst havde hjemmesideredaktøren endvidere det held at møde Frank selv, idet vi begge kiggede (forgæves) efter den rørdrum ved Svanesøen, ellers blev set her i dagene 13-17/12, jf. fotos. Til gengæld foreviste Frank svampen krusblad på en liggende, død gren (foto). Så sent som i 1990 blev arten betegnet som ”meget sjælden og måske uddød”, men svampen har bredt sig voldsomt de seneste 10-15 år, og er nu ganske almindelig på Sjælland, mens den stadig er fåtallig især i Vestjylland.\n26-11-2021: Ny kalender med søens fugle!\nDen lokale fuglefotograf og caretaker Heidi Haupt Quist har for sjette gang udgivet en årskalender illustreret med 12 flotte og årstidsrelaterede fuglefotos, alle taget ved Gentofte Sø. Kalenderen kan ses i udstillingsskabet ved bådebroen og kan købes hos boghandleren Under Bogen på Gentoftegade 66 samt i Naturværkstedet på Gentoftegade 55. Kalenderen kan varmt anbefales!\nAfbrænding af holm gennemført\n24/11 udførte Gentofte Kommune den planlagte afbrænding af den i oktober fældede rørskov på søens nordligste holm med succes, som vanligt med henblik på optimale forhold for holmens flora og fauna som fx viben. Det bliver spændende at følge, hvor tidligt yngleparrene indfinder sig i den kommende sæson.\nSådan grå og ensformig har digteren Henrik Nordbrandt lært os at se på indeværende måned, men der er masser at opleve i naturen i øjeblikket. Fx var meget af vegetationen 15/11 allerede – eller stadig – frisk, som fx skuddene af den sjældne strandkvan to steder på søens vestbred og de store mængder af brøndkarse i Brobækken. Et imponerende eksempel på en stadig frisk plante var den store, kraftige skovhullæbe (en orkideart), der stadig stod med sine frugter på søens sydvestside, jf. foto her på siden. Nævnes kan også de store mængder af smalstråle, som stadig blomstrer på sydsiden af Søbjergstiens vestende.\nBlandt fuglene overraskede en bjergirisk, som opholdt sig på den nordligste holm i søen; måske en af de fire, som Frank Desting observerede overflyvende 3/11? Før da var arten ikke observeret her siden efteråret 2010. Et lokalt velkendt, men aldrig rigtig beskrevet, endsige forklaret fænomen, er de småflokke af ringduer, der hver dag i vinterhalvåret flyver (trækker?) mod nord over søen, denne dag således i alt 64 stk. Måske er der simpelthen tale om fugle, der flyver til og fra deres fødesøgningssteder? Dagens mejsetog i mosen udgjordes af fire halemejser af den nordlige underart, to sumpmejser og fire blåmejser; flokken blev opdaget på halemejsernes højlydte hvinen, da en spurvehøg kom strygende gennem sumpskoven.\n03-11-2021: Ny vandstandsmåler ved søen\nEfter søens daværende ejer, Københavns Kommune, i 2006 sløjfede skalapælen ved søens afløb til Gentofte Rende, har det ikke være muligt at følge søens vandstand systematisk. Her i sommer har Gentofte Kommune nu heldigvis opsat en ny vandstandsmåler, hvis målinger kan ses og sammenlignes med den aktuelle nedbør her: https://watsonc.dk/calypso/GentofteKommune.html. Sammesteds vises tillige vandstanden i seks af kommunens andre vådområder.\nEvaluering af årets kvæggræsning\n28/9 blev årets græsning evalueret ved en fælles besigtigelse med deltagelse af kommunen, kvæggræsserlavet, den uvildige græsningsekspert Anna Bodil Hald og hjemmesideredaktøren. Seks kvier blev sat ud medio april; heraf blev to slagtet medio august og resten medio oktober. Græsningstrykket sås at være passende, og der vurderedes at være god føde til yderligere 14 dages græsning eller mere. Græsningen har en tydeligt positiv effekt på floraens artsrigdom og vegetationens struktur.\nEndnu en minkfangst\nSiden sidst er endnu en mink gået i fælden, så det var godt, kommunen ikke havde fjernet fælden endnu. Fangsten blev opdaget 6/10 af Heidi Quist og Anne Lumholdt, og kommunen blev hurtigt adviseret.\nEn smuk morgen i en svampetid\nOnsdag morgen den 13. oktober var klar, mild og stille, og der var rig lejlighed til at fordybe sig i fungaen, som svampefloret kaldes i fagsproget. Blandt de interessante fund var en fin, frisk bestand af den store, flotte, knaldgule lærkeslimrørhat (tidl. kaldet lærkerørhat), som vokser sammen (i symbiose) med en gammel, oprindelig plantet europæisk lærk lidt øst for Vangede Kilde. Her har rørhatten været kendt i mange år, men den var senest set i 1998.\nEn anden af områdets bemærkelsesværdige svampe er tagrørshuesvampen, en lille brun svamp, som udelukkende vokser på tagrør. I øjeblikket ses den let på stubbene af de høstede tagrør langs søstien ved søens vestbred. Sammen med de typiske eksemplarer blev der denne morgen tillige bemærket nogle helt hvide svampe på tagrørsstubbene, men trods flere fotos på nært hold har det desværre ikke været muligt at få opklaret, om der var tale om afvigende eksemplarer af tagrørshuesvamp eller om en helt anden art.\nI morgengryet var der masser af aktivitet blandt trækfuglene, både de egentlige trækfugle som kvækerfinker og sangdrosler og de fugle, der foretager et såkaldt overnatningstræk til og fra natterastepladserne, her især allike. Af kvækerfinker taltes tilsammen 99 og af sangdrosler 40, begge arter fordelt på flere flokke. 430 morgenfriske alliker mod nord på 16 minutter i gryet er ikke usædvanligt her i vinterhalvåret, men det er til gengæld en tæt flok på 150 alliker mod vest, 20 råger i samme retning og tre musvåger ditto lidt efter hinanden – hvor har de mon overnattet øst for søen? Mindst én af musvågerne slog sig ned vest for søen og fouragerede resten af formiddagen jævnligt over mosen og engene.\nForvaltningen af området skal der jo også altid kigges lidt på. Søens nordligste rørholm og Sydbirkesøen (Krebseklohullet) var således forbilledligt afhøstet, og den afhøstede tagrørshalm bliver forhåbentlig snart fjernet/afbrændt. En igangværende beskæring af Folkeparkens lindeallé fra 1744 kan man derimod godt spørge om nødvendigheden af. Andre engagerede, morgenfriske besøgende havde også ideer til den lokale forvaltning. Én foreslog fx en retablering af det levende hegn mod Brogårdsvej nord for søen; før i tiden skærmede dette hegn i døgnets og årets mørke timer dyr og mennesker i og ved søen mod det blændende lys fra sydkørende biler på Ermelundsvej. En anden foreslog, at bygningen ved bådebroen, der bl.a. huser offentlige toiletter, men som ellers stort set aldrig bruges af nogen, blev indrettet med en form for mødested og/eller aktivitetslokale for dem, der færdes ved søen, evt. med udskænkning af te og kaffe.\nFlot observation af havørne\n17/10 kl. 15:10 så Trine Suhr-Jessen på søens østside neden for kirken et par flotte, gamle havørne, begge med hvid hale, der kom flyvende i lav højde fra sydsydøst og tog et par runder over nordenden og derefter fløj videre mod sydvest. Et flot syn!\nNy årsrapport og opdateret artsliste\nSiden sidst er der blevet produceret en ny årsrapport og en opdateret artsliste for området. Det drejer sig om årsrapporten (minus fugle) for 2008 og om artslisten for hvirveldyr (minus fugle), dvs. fisk, padder, krybdyr og pattedyr opdateret til og med 2008. Begge kan findes på lokalitetens Facebookside, https://www.facebook.com/groups/335898510690745, eller man kan få dem mailet ved at skrive til thomas.vikstroem@dof.dk.\n24-09-2021: Morgenen den 16/9 ved søen var lun, stille, diset og med en del let regn. Før daggry var der pænt gang i brun-, skimmel- og dværgflagermus i luftrummet og i de butsnudede frøer på engen, og efter daggry blev især småfuglene aktive, ikke mindst et par munke og et stort antal gransangere i selskab med musvitter, blåmejser, sumpmejser og spætmejser. Tilsammen danner arterne såkaldte mejsetog, der langsomt trænger gennem landskabet under deres fødesøgning. I trækronerne i Annas Skov havde spurvehøg-hunnen med sin enlige, store ungfugl en ret voldsom strid med en flok på fem skovskader. Dagens ornitologiske overraskelse var en almindelig ryle, der kom strygende lavt hen over pontonbroen, mens den konstant lod sit rullende kald lyde; det er kaldet, der har givet fuglen dens navn. Arten er kun observeret syv gage før i området, heraf de seneste fire gange i august-september.\nEndnu blomstrer brudelys mange steder på søbredden og fx også den uanselige sumpforglemmigej på Skt. Hans-bålpladsen neden for Folkeparken. I mosen kunne den enlige æblerose fremvise hele 17 hyben. De fire kvier på engen havde travlt med at holde vegetationen nede, og det var også opmuntrende at se, at kommunens folk havde høstet bredderne af Brobækken samt de to vandhuller i sydfolden, så disse småvande og deres omgivelser holdes lysåbne.\nDet er også svampetid nu; nær stierne sås den spiselige stor parykhat (tidligere kaldet parykblækhat) og et hele 25 cm højt frugtlegeme af alm. blækhat (se foto). Også den spiselige bævresvamp judasøre var kommet frem på især gamle hyldestammer.\nFlagermussafarien om aftenen den 6/9 samlede godt 50 deltagere og resulterede minsandten i en helt ny art for lokaliteten, nemlig pipistrelflagermus, der blev registreret lidt syd for pontonbroen. Samtlige 7 detektorer, som grøn guide Karen Stevnbak Andersen havde medbragt til udlån, registrerede meget tydeligt artens højfrekvente stemme på 45 kHz, og efter konsultation af en professionel ekspert kan det hermed konstateres, at artens veldokumenterede spredning mod nord nu omfatter Gentofte Sø. Det er den 6. flagermuseart og den 31. pattedyrart, der er registreret ved søen. Pipistrelflagermusen blev i øvrigt først erkendt som en selvstændig art for en snes år siden.\nOgså et foredrag 15/9 i Vangede Kirke om områdets historie, naturværdier og det lokale borgerengagement samlede fulde huse.\n26-08-2021: Flagermus-safari den 6. september\nDen 6. september kl 19.30 kan du komme med Grøn Guide Karen Stevnbak Andersen og hjemmesideredaktøren på flagermus-’jagt’ ved Gentofte Sø. Vi mødes ved søens nordlige ende på græsplænen op til Brogårdsvej. Herfra begiver vi os ned mod Brobæk Mose bevæbnet med flagermus-detektorer. Detektorerne kan opfange flagermusenes højfrekvente skrig og omdanne dem til klik-lyde, som vi mennesker kan høre. I Danmark findes hele 17 arter af flagermus, fra den helt lille bitte dværgflagermus med en vægt på omkring 5 gram til den store brunflagermus med et vingefang på 40 cm, og heraf er desværre 5 arter truet. Alle flagermus i Danmark er fredet, og mange af dem er som sagt presset af mangel på passende føde og ynglesteder. Her ved Gentofte Sø har flagermusene heldigvis mulighed for både at finde mange forskellige slags insekter samt hule træer at yngle i. Vi kan derfor håbe på at høre og se flere forskellige arter af flagermus, der nyder godt af den forskelligartede natur ved søen. De forskellige arter af flagermus udsender lyde ved forskellige frekvenser og rytme, og dette kan vi sammen med størrelse, flyvehøjde og sted, bruge til at artsbestemme flagermusene med. Måske får vi også tid til at lave lidt lys- og sukkerlokning for at finde nogle af de mange natsværmere, der bor ved søen og omkring mosen, hvor deres larver kan leve af de mange forskellige plantearter, og de voksne sværmere ikke er generet af lyset fra gadelamper. Vi håber på godt flagermusvejr, så kom glad og bliv klogere på nattens og skumringstidens beboere. Vi slutter samme sted kl. ca. 21.\nTuren er et samarbejde mellem Dansk Ornitologisk Forening, Grøn Guide Gentofte og Danmarks Naturfredningsforening Gentofte afdeling, der venligst udlåner detektorerne!\nForedrag i Vangede Kirke den 15. september kl. 19:00: Gentofte Sø – naturen, historien og udviklingen\nUnder Corona-nedlukningen måtte der sættes ensrettet-skilte op ved Gentofte Sø, fordi så mange borgere brugte søens stier til at gå sig til ro og velbehag, mens pandemien var på sit højeste herhjemme.\nHar du også gået og tænkt, hvor heldigt og vidunderligt det er at bo ved sådan en oase, så kom forbi og hør mere om søen, dens historie, og alle de tanker der er om at bevare og udvikle naturen omkring søen.\nThomas Vikstrøm, der er naturforkæmper, kender af Gentofte Sø og aktiv igennem de sidste mange årtier omkring søen, kommer og fortæller om arbejdet og engagementet, der har været med til at forme Gentofte Sø, som vi kender den. Ingen tilmelding. Der serveres kaffe og kage. Pris 20. kr.\nEn sensommermorgen – 20. august\nMorgenturens store overraskelse var de godt 80 fjordterner, der højlydt skrigende, flokvis kom strygende både lavt og højt hen over søen mod vest i tidsrummet kl. 5:15-6:17. Mindre overraskende, men ikke mindre betagende var det tilsvarende antal gule vipstjerter (79), som trak hen over søen i de første morgentimer, og hvoraf mindst én større flok tydeligvis havde tilbragt natten i rørsumpen på en af søens holme.\nEn for tiden ubeboet villahave ved søens østbred bød på et eksotisk, men overdådigt blomsterflor af bl.a. solsikke, smalstråle og kæmpenatlys, og på en velkendt, liggende, død stamme i mosen lyste den sjældne svamp gylden grynskælhat op; den blev sidst set her i efteråret 2018.\nOver søens sydlige bredder dansede sværme af vårfluen Mystacides longicornis (uden dansk navn), som er let kendelig på sine utroligt lange følehorn – hvis man altså kan fange en af dem; ellers er følehornene svære at se.\n32 frivillige på arbejde med le og rive\nI år var der atter stor tilslutning til årets høstarbejde på engen ved søen!\nTirsdag den 24. august var Gentofte Sø Høslætlav for 15. år i træk i aktion på engen vest for søen med leer, høriver og presenninger til at slæbe høet bort med. Høslætlavet udgøres af frivillige og er resultatet af et samarbejde mellem Grøn Guide Gentofte, Danmarks Naturfredningsforening, Dansk Ornitologisk Forening og Gentofte Kommune.\nHøslætlavet slår engen med le og sørger derved for at bevare det smukke blomsterflor af orkideer, vinget perikon, trævlekrone, langbladet ranunkel, dunet dueurt, engkabbeleje osv. Høhøsten sikrer, at man fjerner så meget som muligt af de overflødige næringsstoffer, der tilføres naturen fra landbrug, trafik og industri, og som truer den lysåbne natur med tilgroning af høje, kraftige stauder og buske. Det afslåede hø bliver efterfølgende bragt til kompostering hos Gentofte Kommune. I år vil noget af høet dog blive lagt ud på andre enge både ved Gentofte Sø, i Bernstorff Slotshave og i Ermelunden for derved at assistere spredningen af engfloraen, som har det svært nu om dage.\nFire børn deltog i høslættet i år. Under høstarbejdet medvirkede ikke mindst børnene til at finde masser af dyr som markmus, butsnudet frø, den flotte, grønne og røde sumpgræshoppe samt ikke mindst de store, flotte edderkopper hvepseedderkop og kvadratedderkop. Hvepseedderkoppen er Danmarks største edderkop, og flere af dens kunstfærdige ægspind blev også fundet. Kvadratedderkoppen er en helt ny art for området. Alle de nævnte arter er tegn på, at engen gavner arter, der trives bedst i åbne landskaber.\nTilmelding til høslætlavet kan ske til thomas.vikstroem@dof.dk.\nOpfølgning på besigtigelsen den 8/7\nI nyhederne fra juli blev det bl.a. omtalt, at udstillingsskabet ved Fiskebakken ville blive nedlagt. På opfordring fra læsere får skabet imidlertid en chance mere.\nDet blev desuden omtalt, at fotos af rester af en krebs på søens østbred var sendt til bestemmelse hos en ekspert pga. mistanke om, at der var tale om den invasive art galizisk sumpkrebs. Denne mistanke er desværre nu blevet bekræftet.\nGentofte Kommune sendte i foråret et udkast til ny kommuneplan i høring, og DOF afgav den 13. juli sit høringssvar. Af de mere overordnede kommentarer kan nævnes følgende: Som også mht. kommuneplan 2017 finder vi det meget fint med planens store vægt på ikke blot at bevare, men også at styrke de grønne områder, herunder at opgaver vedr. fredede områder og naturtyper prioriteres højt, og at der skabes naturkvalitet i de rekreative områder og struktur. Desuden påskønner vi kommuneplanforslagets vægt på Natura 2000, herunder bestræbelserne på at reducere kloakoverløbene til kommunens Natura 2000-område, Gentofte Sø & Brobæk Mose.\nDerudover finder vi det lidt fattigt og tyndt, at Gentofte Kommune ikke kan finde på andre nye økologiske forbindelser at udpege end Ordrupgård Park – som forbindelse mellem Ellemosen og Ordrup Krat. Her er i høj grad brug for kommunal nytænkning og vovemod, hvilket også ville øge kommunens chancer i den igangværende konkurrence om at være landets vildeste kommune. Kommunen har jo gode erfaringer med genåbning og restaurering af vandløbene Hvidørebækken og Ellebækken (”Gentofte Rende”). I bogen Vand finder vej fra 1977 af kommunens hofhistoriker, L. Gotfredsen, findes et kort over alle kommunens vandløb, åbne såvel som (især) rørlagte, og det ville være oplagt at genåbne et eller flere af disse som økologiske forbindelser. Særligt oplagt er nok Vangede Bæk mellem Nymosen og Søborghusrenden.\n15-07-2021: 15-07-2021: KOM TIL HØSLÆT TIRSDAG DEN 24. AUGUST KL. 16-20!\nTirsdag den 24. august kl. 16-20 afholdes det årlige høslæt på engen vest for søen inkl. forfriskninger og instruktion i at slå med le. Alle er velkomne, og vi kan sagtens bruge mange tilmeldte! Tilmelding er nødvendig – til thomas.vikstroem@dof.dk.\nDen årlige orkidetur med kvæggræsserlavet\nI år gennemførtes turen i kvægfoldene den 28. juni kl. 17-18:30 med godt 30 deltagere, heriblandt flere børn. Ved en fælles, helhjertet indsats fra deltagerne blev der fundet i alt 255 blomstrende skud af priklæbet gøgeurt, der er Gentofte Kommunes ansvarsart. Heraf stod de 215 skud i sydfolden og de 40 på høslætengen i nordfolden. Desuden blev der fundet et enkelt afblomstrende skud af kødfarvet gøgeurt på høslætengen samt glædeligvis i alt otte blomstrende skud af den sjældne skovgøgeurt, heraf de syv i sydfolden og ét på høslætengen. Ved besigtigelsen blev der også gjort den glædelige iagttagelse, at to karakteristiske og krævende arter af engplanter nu er indvandret til sydfolden, nemlig de smukke arter trævlekrone og kærtidsel, begge med pæne bestande.\nDen årlige pleje- og driftsbesigtigelse med Vej & Park\nI år gennemførtes besigtigelsen den 8. juli kl. 10-12 med fire deltagere, idet besigtigelsen ikke var offentlig i år. Af observationer og aftaler fra besigtigelsen kan bl.a. nævnes følgende:\n-\tPå TV’s opfordring vil udstillingsskabet ved bådebroen blive nedlagt, dels fordi det er meget krævende at holde skabets indhold opdateret, dels – og ikke mindst - fordi der siden skabets opsættelse i 2010 aldrig er indkommet en eneste kommentar om det til hverken kommunen eller skabsredaktøren.\n-\tVioløen i søens sydøsthjørne har nu i en længere periode været landfast – til skade for ynglefugle og flora. Vandgennemstrømningen sydøst om øen vil nu blive retableret.\n-\tEn skalapæl til aflæsning af søens vandstand, der stod ved slusen i søens sydende, blev fjernet af søens daværende ejer, Københavns Kommune i 2006. Gentofte Kommune har nu her i juni opsat en ny, elektronisk vandstandsmåler ved slusen i søens sydende; vandstandsmålingerne vil snart kunne findes løbende på www.gentofte.dk.\n-\tSkærmplanten pastinak bekæmpes fortsat intensivt ved søens sydvestbred. Dels fordi arten optræder invasivt, dels fordi den kan give hudskader ved solbestråling af plantens saft på huden.\n-\tVed Hyldeholmen sås et kuld på seks ret nyklækkede ællinger af troldand.\n-\tAf blomstrende skud af priklæbet gøgeurt optaltes 25 stk. på søens vestbred og 158 stk. på østbredden. Af kødfarvet gøgeurt blot seks afblomstrende skud på østbredden. Til brug for årets rapportering af orkidebestanden til Institut for Bioscience ved Aarhus Universitet efterlyses hermed yderligere optællinger i år af de to nævnte arter samt især af skovgøgeurt og purpurgøgeurt på søens bredder; de to sidstnævnte arter blev nemlig slet ikke fundet på søbredden under besigtigelsen!\n-\tDet kunne konstateres, at sydfolden nu trænger til afgræsning, og det passer jo heldigvis fint sammen med, at kvæggræsserlavet 17/7 flytter de seks kvier fra nordfolden til sydfolden.\n-\tRester af en ubestemt krebs blev fundet ved Søvolden neden for Folkeparken; sandsynligheden taler for, at der er tale om en af de stærkt invasive arter signalkrebs eller galizisk sumpkrebs. Fotos er nu lagt op til (forhåbentlig) bestemmelse på både Naturbasen og Arter samt tilsendt en krebseekspert.\n- To splitterner rastede på en robåd ved bådebroen; det er kun anden gang, mere end et enkelt individ af denne havfugl raster i området (første gang var 8/7 2019 (Peter Sunesen)).\nNy lokalrekord for fiskehejre\n9/7 Kl. 8:20 så René Petersen hele 20 fiskehejrer, som cirklede rundt i 3-4 minutter over den nordlige ende af søen, hvorefter de slog sig ned i træerne nær pontonbroen. Efter en halv time fløj de mod syd. Antallet er næsten en fordobling af den hidtidige rekord på 11 fouragerende 28/11 2018 (TV).\nSe alle nyheder fra Gentofte Sø\nDenne måned: 436


Ung socialistisk latina sender chokbølger gennem Det Demokratiske Parti: Hvem i alverden er Alexandria Ocasio-Cortez?\nAlexandria Ocasio-Cortez har fået en chokbølge til at rulle gennem Det Demokratiske Parti ved overraskende at slå en klassisk topkandidat i New York.\nDen venstreorienterede demokrat Alexandria Ocasio-Cortez festede i Bronx i New York, hvor hun er født og opvokset, efter sin overraskende sejr over den klassiske topdedemokrat, Joseph Crowly. Fold sammen\nFoto: Scott Heins / Getty Images / Ritzau Scanpix\nOnsdag d. 27. juni 2018, kl. 19.50\nDen 28-årige latina Alexandria Ocasio-Cortez' forbløffede ansigtsudtryk sagde alt, da hun på en skærm på valgnatten så, hvordan hun i Demokraternes primærvalg i New Yorks 14. distrikt førte over sit partis fjerde højest placerede i Repræsentanternes Hus, Joseph Crowly.\nHun kunne næsten ikke fatte det, og med sin sejr over Det Demokratiske Partis klassiske topkandidat sendte hun en chokbølge gennem partiet.\nIngen havde forudset, at en så ung socialistisk kandidat overhovedet kunne være en trussel for den dobbelt så gamle Joseph Crowly, der har siddet i Kongressen i ti perioder og var kandidat til at tage over fra Nancy Pelosi som Demokraternes leder i Repræsentanternes Hus.\nSelv havde Alexandria Ocasio-Cortez tidligt på valgdagen i et tweet ironiseret over, at pressen end ikke gad navngive hende, sådan som CNN skriver i et portræt.\n»En pige har ikke noget navn: Overskrifter fra Det Politiske Patriarkat,« skrev hun i sit tweet over et billede af en overskrift fra Daily News, som nævnte Crowlys navn, men ikke hendes.\nA Girl Has No Name: Headlines from the Political Patriarchy pic.twitter.com/xohAiHSk3b\nNu er hendes navn dog pludselig på alles læber.\nFor hvem i alverden er Alexandria Ocasio-Cortez?\nSom CNN også skriver, så begyndte hendes egen fortælling i Bronx, New York, hvor hun er født og opvokset i en arbejderfamilie med rødder i Puerto Rico. Hun studerede på Boston Universitet og har arbejdet for senator Ted Kennedy.\nMen efter hendes fars død i 2008 arbejdede hun også i lavtlønnede job i restauranter for at spæde til familiens økonomi, og indtil for et år siden arbejdede hun på en bar.\nUnder præsidentvalgkampen i 2016 arbejdede hun som organisator for senator Bernie Sanders, og i 2017 lancerede hun så sin egen kampagne for at overtage Crowlys kandidatur.\nSom New York Times påpeger i en leder syntes Crowly og hans kampagne at have begået samme fejl som Hillary Clinton under præsidentvalgkampen i 2016 - de var for arrogante og tog deres popularitet som en selvfølge og begik »hybris«.\nEksempelvis prioriterede Joseph Crowly ikke et valgmøde med Alexandria Ocasio-Cortez.\nMed valget af Ocasio-Cortez som Demokraternes kandidat i New Yorks 14. distrikt har vælgerne sendt et signal til Det Demokratiske Partis etablerede garde, men også Det Republikanske Parti forud for Midtvejsvalget, som New York Times skriver.\n»Der er fyret op under den liberale base, der kommer til afstemningerne, og det er forbundet med stor risiko at ignorere den,« hedder det i lederen.\nFor få dage siden var Alexandria Ocasio-Cortez ved grænsen til Mexico en del af en protest mod tidens store indvandringsemne - splittelse af børn fra deres forældre ved grænsen - når familier bliver fanget ved forsøg på ulovlig indrejse. Fold sammen\nFoto: Joe Raedle / Getty Images / Ritzau Scanpix.\n»Ocasio-Cortez' sejr er et levende bevis på et vagtskifte. Ud over at kræve en mere liberal indvandringslovgivning krævede hun Medicare (offentlig lægehjælp) til alle og en føderal jobgaranti. Hun talte også om boligkrisen i New York City, et problem der går lige ind hos mange vælgere.«\nAvisen skriver, at Det Demokratiske Partis lederskab ikke har formået at afspejle de ændringer, som bykvarterer som Queens og Bronx står for - at minoritetsgrupper her udgør majoriteten.\n»Det var noget, Ocasio-Cortez var i stand til at udnytte, og som en del af en ny generation af unge kastede hun sig over disse uberørte liberale Demokrater, der ikke længere vil vente på, at det bliver deres tur.«\nDerfor kan Trump få otte år som præsident


At se tilbage – LilleLykke Blog\nBUM! Også gik den tid…\nOm små 2måneder vender jeg tilbage til job og Issa starter i dagpleje om 1måned.\nSom alle andre forældre undre jeg mig over, at tiden er gået så stærkt!\nDet er ubegribelig hvor langsomt man synes tiden kan gå når man bare er hjemme, men inden man får set sig om, så er der gået 8måneder. Og hvor blev min lille baby af?\nJeg kan stadigvæk blive helt rørstrømsk når jeg rulle igennem mine billeder og finder fotos fra den dag hvor Issa kom til verden og nive mig selv i armen over, at dette er virkelighed.\nTanken om pludselig at være nogens mor og den titel aldrig forsvinder. Det giver mig kuldegysninger, på den gode måde. Også sidder man her på gardin-måsen og kigger på sin diva der er utilfreds fordi hun ikke får sin vilje.\nHende har vi da lavet meget godt!\nJeg har lært utrolig meget af mig selv ved, at blive mor. Jeg har prøvet at lave et lille resume af de 10ting jeg har lært allermest om mig selv:\n1: SØVN? Jeg fungere simpelthen ikke uden! (Er det noget man kan lærer?)\n2: Pludselig eeeeelsker jeg at gå i bad\n3: Jeg er blevet meget mere følsom. (Bare tanken om, at køre et dyr ned. Det giver et sæt igennem hele kroppen, bare fordi den skide due ikke gider flytte sig fra vejen. Den kunne jo være nogens mor)\n4: Jeg er ret god til at lære nye ting. (Jeg har ihverfald lært mange børnesange på NO-time)\n5: Det er okay at rod! (Man kan ikke andet når divaen har kastet sin kærlighed på, at sprede ALT udover stuen)\n6: Agurk er undervurderet. (Jeg har godt nok gnavet mig gennem mange hele agurker for, at få noget mad indenbords)\n7: Fysiskaktivitet er for mig alt afgørende. Min krop og min psyke er blevet forvrænget. Mine skader er kommet tilbage og ens selvbillede er ikke godt. (Glæder mig til at komme tilbage)\n8: Det at sætte pris på hverdagens stunder er noget man suger til sig (om det er det ekstra kram fra manden eller en god dag med divan. Alt bliver lageret inderst i hjertet)\n9: KAFFE! (Jeg viste vi to vil blive hinandens bedste venner. Tak for dig)\n10: Savnet til ensomheden (jeg nyder når jeg er alene i huset. Bare mig og kun mig! Det giver mig energi, overskud og overblik)\nJeg tror det er meget sundt at stoppe op og give sig selv feedback. Om det er at blive mor, en større bedrift eller en afsluttet epoke. Stop op og tænk over, hvad man har opnået og hvad der evt kunne gøres bedre!\nJeg tror det er medskaber til at udvikle et bedre Jég!\nJeg synes virkelig det har været udfordrende, at blive mor. Og samtidig være wife, veninde og kollega.\nOg jeg er da sikker på, at min omverden glæder sig til, at høre om andet en bleer, mad og søvn. Men det er nu det jég står i og dem der holde sig tættest, de er forstående og er med til at give det ekstra klap på skulderen.\nJeg glæder mig til nye udfordring, til at Issa skal i dagpleje, at vende tilbage på job og finde mig selv igen!\nMen intet slår, at kunne kalde sig MOR!\n3. marts 2019 /0 Kommentarer/af Maiken Pedersen\nBagsiden af medaljen Lillelykke Aps Hvad er softshell og hvorfor er det godt for dit barn?


Attestering af onlinesystem – Proceduren trin for trin – Det europæiske borgerinitiativ - Europa-Kommissionen\nDette trin er kun nødvendigt, hvis initiativtagerne har tænkt sig at indsamle støttetilkendegivelser på nettet.\nInitiativtagere, der vil indsamle støttetilkendegivelser online, skal have et indsamlingssystem på deres websted, som opfylder de almene tekniske og sikkerhedsmæssige krav i artikel 6, stk. 4, i forordningen om borgerinitiativer og de detaljerede tekniske specifikationer i en særlig forordning (Kommissionens gennemførelsesforordning (EU) nr. 1179/2011). Disse krav skal bl.a. sikre, at oplysningerne indsamles og lagres sikkert.\nNår onlineindsamlingssystemet er klart og i overensstemmelse med de ovennævnte krav, skal initiativtagerne anmode den kompetente nationale myndighed i det medlemsland, hvor oplysningerne skal lagres, om at godkende systemet. De skal i den forbindelse forelægge passende dokumentation for den kompetente myndighed.\nKravene til systemerne er de samme i hele EU, men medlemslandene kan selv bestemme, hvordan de vil kontrollere, om systemerne opfylder kravene. Attesteringsproceduren kan derfor være forskellig fra land til land og afhænger også af den valgte software og hostingudbyder. Kontrollen kan omfatte sårbarheds- og penetrationstest og i visse tilfælde også revisionsbesøg på stedet.\nSe, hvor du kan få dit onlineindsamlingssystem attesteret, på listen over kompetente myndigheder.\nDen kompetente nationale myndighed har en måned til at kontrollere, om systemet opfylder de tekniske specifikationer. Når myndigheden har bekræftet, at systemet opfylder kravene, modtager initiativtagerne en attest, som de skal offentliggøre på deres websted.\nAttesten er en betingelse for at kunne indsamle støttetilkendegivelser online, uanset hvilken software der anvendes. Hvis du som initiativtager anvender Kommissionens software, vil det som regel gå hurtigere at få systemet godkendt.\nTips til attestering af onlineindsamlingssystemer\nHvis initiativtagerne vælger at bruge den open source-software, som Kommissionen stiller til rådighed, vil det være lettere at få systemet attesteret af de kompetente nationale myndigheder, hvis initiativtagerne holder sig til de tekniske specifikationer, også hvad angår andre funktioner, som ikke er omfattet af softwaren.\nInitiativtagerne kan få systemet attesteret, enten før eller efter at initiativforslaget registreres her på webstedet. Men de kan først begynde at indsamle underskrifter online, når attesten er udstedt, og Kommissionen har bekræftet, at initiativet er registreret.\nOnlineindsamlingssystemer - Forbered dit onlineindsamlingssystem.\nAttestering af onlineindsamlingssystemer - Spørgsmål og svar.\nKommissionens open source-software - læs her.\nKommissionens særlige hjælp - Kommissionen hoster onlineindsamlingssystemer.


Billeje USA og Canada - Tilbud\nBilleje USA og Canada\nSpar på din lejebil i USA og Canada\nUSA og Canada er som skabt til bilferier med imponerende netværk, brede motorveje og smukke landeveje. Benyt lejligheden til at realisere din drøm og kør fra kyst til kyst i en ægte amerikansk 4x4 eller hvorfor ikke i en cabriolet? Eller tag på en kort rundtur med familien, kæresten eller venner.\nNår du bestiller biludlejning hos Budget i USA og Canada sparer du op til 10%. Indtast BCD nummer H033103 ved booking.\nAngiv koden (BCD-nummer) H033103 ved booking\nGyldig på deltagende kontorer\nDu sparer op til 10% på tid og kilometer pris\nGenerelle lejebetingelser gælder\nVi forbeholder os retten til at slette tilbuddet uden varsel


Foto: Phill Magakoe/AFP / AFP\nOffentliggjort: 18.02.20 kl. 16:45\nFra mistanke til dom mod Britta Nielsen\nSagens hovedperson, Anna Britta Troelsgaard Nielsen, var afdelingsleder i Socialstyrelsen frem til 26. september 2018. Hun meldes til politiet 25. september.\n9. oktober 2018 får offentligheden besked om mistanken om svindel. Daværende børne- og socialminister Mai Mercado (K) er dybt rystet.\n10. november bliver mor og søn varetægtsfængslet frem til 4. december i København. Siden er fængslingen forlænget flere gange. Sønnen nægter sig skyldig, mens Britta Nielsen endnu har ikke meldt noget ud.\n24. oktober tager Københavns Byret hul på retssagen mod Britta Nielsen. Over ti retsmøder behandles sagen, hvor det fremlægges, hvordan hun svindlede, kolleger vidner, og hun fortæller selv, hvordan hun svindlede.\n10. februar får pressen indsigt i et anklageskrift mod Britta Nielsens tre børn. De tiltales for groft hæleri for cirka 51 millioner kroner ved at have fået del i de svindlede penge.\n18. februar bliver Britta Nielsen idømt seks et halvt års fængsel for svindel for omkring 117 millioner kroner i Socialstyrelsen.\n"Jeg faldt for en fristelse i systemet til at lave en overførsel, som skulle hjælpe på økonomien," sagde hun i retten.


Små sprø'e med havre, peanutbutter og nutella\nEgentlig var jeg ret så skeptisk da denne omgang små kager kom ud af ovnen.\nDe så ligesom bare forkerte ud - bare ikke som din gennemsnitlige cookie. Heldigvis ændrede jeg mening da jeg smagte dem, for hvem kan ikke lide en nybagt, lille sprød kage?\nFør jeg for alvor kunne afgøre, om jeg brød mig om dem, skulle de dog også kunne spises dagen efter, helt afkølede og direkte fra småkagebeholderen.\nTo veninder blev sat til at være dommerpanel, og hurtigt faldt den endelige dom fra os alle tre: de er go'e, de her! Det er altid et positivt tegn, når der bliver spist mange ;)\nDe er ikke rigtigt cookies, men heller ikke rigtigt småkager, og heller ikke rigtigt som traditionelle barer. Næh, de er såmænd deres egne!\nSmå, crunchy kager, med et saltet strejf fra peanutbutteren, sprødhed fra havren og chokoladethed fra nutellaen. Næste gang vil jeg prøve at tilsætte en håndfuld rosiner for at give et syrligt pift.\nHar du lyst til klassiske, chewy cookies, anbefaler jeg istedet at du laver dem her eller dem her.\nDem her skal du bage, når du har lyst til en lidt mindre fed, men let saltet småkage, med masser af guf i!\nSmå sprø'e, ca. 12 stk\nForvarm ovnen til 175 grader. Klargør en bageplade med bagepapir.\nBland havregryn, de to slags sukker, salt, bagepulver og vanillesukker. Rør herefter æg, nutella og peanutbutter i (og evt. rosiner), og ælt det let sammen med fingrene. Form dejen til kugler lidt større end en golfbold, og tryk dem let flade på bagepladen. De udvider sig en smule under bagningen, men ikke meget.\nBag dem i 12-15 minutter, og lad dem køle af på en rist.\nInspiration til disse har jeg i øvrigt fundet engang på Foodgawker. Det er altså et mekka af lækre billeder og opskrifter, så smut derhen, hvis du mangler noget at sidde og savle over! :)


Elever i Sankt Annæ Gymnasiekor blev udsat for seksualiseret kultur og krænkende adfærd | Københavns Kommune Børne- og Ungdomsforvaltningen\n4.4.2022 10:01:45 CEST | Københavns Kommune Børne- og Ungdomsforvaltningen\n- Det er utrolig trist og selvsagt helt uacceptabelt, det, de tidligere elever har oplevet. Jeg er rystet over, at nogle af de voksne, der skulle passe på eleverne, i stedet skabte en grænseoverskridende kultur omkring gymnasiekoret. Jeg vil sige undskyld både til de elever, der har oplevet disse krænkelser, og til de andre elever, der måtte være vidner til det. Det er et klart svigt, at ingen har forhindret, at det skete, siger rektor på Sankt Annæ Gymnasium Anette Holst.\nKøbenhavns Kommune bestilte advokatundersøgelsen af forholdene på Sankt Annæ Gymnasium i juni 2021. Kort forinden havde historier i flere medier beskrevet, at der i DR´s pigekor havde hersket en seksualiseret og grænseoverskridende kultur med fysiske og verbale krænkelser af sangerne, og at det var ledende medarbejdere omkring koret, der stod bag krænkelserne.\n-De første meldinger fra tidligere elever gjorde os bekymret for omfanget af krænkelserne – hvad var der foregået, og hvor længe stod det på? Vi blev hurtigt klar over behovet for en grundig, ekstern undersøgelse af forholdende omkring koret, så vi ikke skulle undersøge os selv i noget, der kunne være meget alvorligt. Det skylder vi de tidligere elever, der havde modet til at stå frem med deres oplevelser - og også de forhenværende ansatte, som blev klandret for uacceptabel adfærd, siger Tobias Børner Stax.\nAdvokatundersøgelsen har været lang tid undervejs – blandt andet fordi der i løbet af efteråret indløb en klage til Datatilsynet. Klageren mente, at selve det at gennemføre undersøgelsen, er et brud på GDPR- og databeskyttelsesregler, da personkredsen omkring Sankt Annæ Gymnasiekor er så lille, at enkeltpersoner evt. kan identificeres. Klagesagen er ikke afgjort endnu.\n- Der er bestemt mange dilemmaer forbundet med at bruge det redskab, som en advokatundersøgelse er. Og der er mange holdninger til, hvordan sådan en undersøgelse skal foregå – herunder forventningen om, at skolen af egen drift rækker ud til hver enkelt. Men dervar bred medieomtale, da vi satte undersøgelsen i gang, og gymnasiets rektor gjorde selv direkte opmærksom på undersøgelsen overfor elever, forældre, ansatte og bestyrelsen og skrev om det på skolens hjemmeside. Og advokaterne fik hurtigt en række henvendelser fra tidligere elever, der ønskede at bidrage til undersøgelsen, så med den yderligere omtale hen over julen, er det vores oplevelse, at nyheden er kommet ret langt ud, siger Tobias Børner Stax.\nResumeet af rapporten kan hentes her\nKontakt Børne- og Ungdomsforvaltningen via pressechef Janni Brixen\nMOB 51336860 MAIL p97w@kk.dk\n”I flere indberetninger beskrives imidlertid også en anden side af miljøet på skolen. Der er flere tidligere elever, der fortæller, at de oplevede studiemiljøet på SAG som ”seksualiseret”. De pågældende beskriver dette på forskellige måder. De fleste af disse indberetninger vedrører perioden 1981–1992, og i flere tilfælde tager indberetningen udgangspunkt i, at normerne for samværet på skolen var anderledes dengang, end de er i dag.Der er enkelte elever fra årene efter 1992, der har henvendt sig, men ingen efter 2001.”